הוועדה לענייני ביקורת המדינה, כנסת 20, פרוטוקול מספר 233, 2017-03-21 10:30

קארין אלהרר: בוקר טוב לכולם, אני מתכבדת לפתוח את ישיבת הוועדה, היום ה-21 במרץ 2017, כ"ג באדר התשע"ז, נושא הדיון: היבטים בפעילות ארגון נכי צה"ל וסוגיות בעניין נכי צה"ל, דוח מבקר המדינה 64ב ונושא הקמת סניף בית הלוחם באשדוד.

קארין אלהרר: אני שמחה על ההתעניינות בדיוני הוועדה לביקורת המדינה.

קארין אלהרר: אני רוצה להבהיר שתי נקודות.

קארין אלהרר: הדיונים שהתקיימו בוועדה מעולם לא אמרו מילה ולא חצי מילה לגבי הצורך בהקמת בתי לוחם.

קארין אלהרר: יבוא אדם שיגיד לי שזו הייתה מטרת הדיונים.

קארין אלהרר: הדיונים בוועדה מעולם לא הטילו ספק בנחיצות של בתי לוחם ויבוא האדם שיגיד שהיה מישהו שאמר אחרת.

קארין אלהרר: יש שני צדדים בדיון הזה, יש קואליציה של ארגון נכי צה"ל ויש אופוזיציה של ארגון נכי צה"ל, ההתכתשות ביניכם היא לא מעניינה של הוועדה, את זה תעשו בבית.

קארין אלהרר: הדיון כאן הוא בנושא שעלה מתוך דוח מבקר המדינה, מטרתה של הוועדה היא לדון בדוחות מבקר המדינה, מטרתה של הוועדה היא לבדוק תיקון כשלים שעלו בנושא של מינהל תקין, הוועדה מעולם לא התיימרה להחליף שיקול דעת כפי שמבקר המדינה לא עושה זאת.

קארין אלהרר: היו נתונים שהוצגו על ידי שני הצדדים בנוגע להיתכנות הפיננסית של החזקת בית הלוחם במיקום הספציפי.

קארין אלהרר: לנו אין כלים, הוצאנו את זה לבדיקה חיצונית של הממ"מ, שגם הוא לקח משרד רואי חשבון.

קארין אלהרר: יום אחרי שהדוח של הממ"מ הופץ, יום אחרי, שני הצדדים, כל אחד מצא את המשפט שנראה לו והכריז ניצחון.

קארין אלהרר: ויובהר למי שפספס, בית הלוחם באשדוד כבר התחיל לקום, אז לא הבנתי את הטיעון, בכלל לא הבנתי את הטיעון שהוועדה לביקורת המדינה מונעת את בית הלוחם.

קארין אלהרר: העובדה שארגון א-פוליטי בחר לעשות מעשים כנגד מפלגה פוליטית היא לא ברורה לי, אבל אני לא מתכוונת לדון בזה, עם זה אתם תצטרכו להתמודד.

קארין אלהרר: הדיון כאן הוא עד 12:00, אני אבקש מרואה חשבון יורם אברמזון, מי שכתב את הדוח, להציג אותו, יש רשימת דוברים, כל אחד שנרשם יקבל את זמנו אחרי חברי הכנסת שרוצים לדבר, ככל שיותיר לנו הזמן.

קארין אלהרר: בבקשה, יורם.

יהודה מלול: קודם כל, השם שלי זה יהודה מלול, אני עובד במשרד אברמזון יורם.

יהודה מלול: מה שאנחנו ביצענו, להבנתי גם התבקשנו לבצע, זה שלושה ניתוחים.

יהודה מלול: הניתוח הראשון זה המצב הפיננסי הנוכחי של הארגון שמתייחס לשנת 2015, היות שעדיין לא היו תוצאות ל-2016, להבנתי עדיין אין תוצאות ל-2016.

יהודה מלול: התייחסנו לשאלה מה המשמעות התקציבית של הפעלת בית לוחם נופל והתייחסנו למידת הכדאיות להקמת בית לוחם באשדוד, בין היתר לעומת מיקומים אחרים במחוז השפלה.

יהודה מלול: נושא ראשון, המצב הפיננסי של הארגון, נכון לסוף 2015 היה הון מזומן, הון מזומן זה בעצם יתרות המזומנים שלו פלוס חובות נטו, זאת אומרת כמה שחייבים לו לעומת כמה שהוא חייב לאחרים.

יהודה מלול: הכוונה בעיקר לתרומות שחייבים לו או משרדי ממשלה לעומת חובות לספקים.

יהודה מלול: בדבר הזה יש לו פלוס של 19 מיליון שקל.

יהודה מלול: בנוסף יש לו נכסי נדל"ן שהשמאות בגינם, זאת אומרת הערך הנוכחי של השמאות, שהיה אוקטובר 2016, היה 62 מיליון שקל.

יהודה מלול: אנחנו מדברים על ארגון של 100 מיליון שקל מחזור פעילות בשנה.

אורלי לוי אבקסיס: מה מקור הכספים הללו, של ה-100 מיליון שקל?

קארין אלהרר: לא.

קארין אלהרר: אורלי - - -

אורלי לוי אבקסיס: לא, שנבין.

קארין אלהרר: לא, רגע, אני רוצה לעשות סדר.

קארין אלהרר: אני לא נכנסת לנבכי התקציב.

קארין אלהרר: לארגון יש - - -

אורלי לוי אבקסיס: זו שאלה מאוד רלוונטית כדי להבין על ההתחייבויות העתידיות.

קארין אלהרר: בסדר, אני - - -

אורלי לוי אבקסיס: בסדר, אני מקבלת, גברתי היושבת ראש, מה שתחליטי.

יהודה מלול: בכל אופן במצב כזה של 150 מיליון שקל מחזור, שזה רמת ההון העצמי, ועוד יש מאחוריו נכסי נדל"ן, אנחנו מדברים על יציבות פיננסית לנקודת הזמן הזאת, יציבות פיננסית מספקת, מספיק טובה.

יהודה מלול: איפה בכל זאת יש נקודה?

יהודה מלול: בזה שבחמש השנים האחרונות אנחנו ראינו שהפעילות השוטפת, אני אגיד בשתי מילים, הגוף הזה עובד על פעילות שוטפת ועל פעולות ייחודיות, זאת אומרת אם מתקבלת תרומה, לצורך העניין להקמת בית לוחם, הארגון לא יכול, ודרך אגב גם לא עושה, הוא לא יכול לקחת את הכסף ולהגיד את מה שקיבלתי לטובת בית לוחם אני אעשה לטובת ימי עיון לחברים שלי.

יהודה מלול: לכן אנחנו מתייחסים בנפרד לכל מקטע לפי איך שהוא יכול להשתמש בכסף.

יהודה מלול: בפעילות השוטפת שלו בחמש השנים האחרונות הוא היה בגירעון כל שנה שחמש השנים ביחד מסתכמות ל-47 מיליון שקלים.

יהודה מלול: זאת אומרת כדי להגיע היום ל-19, בעבר היה לו עודף יותר גדול והוא בעצם שחק את העודף שלו עד ל-19 והוא שחק אותו ב-47 מיליון שקלים.

יהודה מלול: היום אנחנו נמצאים במצב שהוא סביר, אבל לאורך זמן אנחנו לא יכולים להמשיך ככה ולכן הארגון צריך ליצור לו איזה שהוא מתווה דרך שמתחיל להתיישר ולהיות מאוזן תקציבית, אחרת תוך כמה שנים, אנחנו לא מדברים על שנה או שנתיים, אבל אנחנו מדברים על זה שתוך כמה שנים הארגון כבר יתחיל להיכנס לאיזה שהם קשיים.

יהודה מלול: עכשיו הארגון, כשאנחנו פנינו לארגון הארגון אמר טוב, אנחנו מייצרים פעילויות מסוימות, ב-2016 אנחנו יודעים שמשרד הביטחון הגדיל להקצבה של 5 מיליון והארגון הציג תכניות צמצום שהוא מתכוון לעשות, תכניות לגיוס נוסף של תרומות.

יהודה מלול: הדברים האלה, מעבר ל-5 מיליון שהתקבלו ממשרד הביטחון, את הדברים האלה של הפעולות העתידיות אנחנו לא יודעים, אבל אם הם יעשו אז הארגון יכול להגיע לאיזון תקציבי.

יהודה מלול: יש גם דברים נוספים שהוא יכול לעשות, הוא יכול להוריד פעילות, יש לו כלים לעשות את זה, אבל הוא צריך לעשות את זה.

יהודה מלול: אז זה המצב.

יהודה מלול: זאת אומרת כרגע המצב הוא סביר, יש גירעון, צריך לסגור את הגירעון.

יהודה מלול: נושא שני.

יהודה מלול: נושא שני זה מה העלות הכספית של הפעלת בית לוחם נוסף.

יהודה מלול: בית לוחם, דמי התשלום של החברים לא מכסה את הפעילות של בית הלוחם, אפילו סתם לסבר את האוזן, בית לוחם גובה מחבריו סדר גודל של 100 שקל לחודש, כל פעילות, סתם מהיכרות, כל פעילות של קאונטרי קלאב כזה או אחר אנחנו לא מדברים על פחות מ-300, בית לוחם נותן הרבה יותר ממה שנותנים אותם קאונטרי קלאבים, לכן אם אנחנו לוקחים לעצמנו ואומרים סביר/לא סביר רואים שבסופו של דבר בית הלוחם לוקח הרבה פחות מחבריו ממה שלוקח מוסד עסקי וזה בסדר, כי הוא בית לוחם ולא מוסד עסקי.

יהודה מלול: כתוצאה מזה בית לוחם, בפער בין ההוצאות לבין ההכנסה מחברים, אמור להיות בגירעון של בין 9 ל-12 מיליוני שקלים.

יהודה מלול: איך עשינו את זה?

יהודה מלול: על סמך בתי הלוחם האחרים.

יהודה מלול: שני מקורות מכסים את הפעלת בתי הלוחם, האחד זה משרד הביטחון, הוא נותן הקצבה.

יהודה מלול: עד עכשיו הוא נתן הקצבות סביב ה-5 מיליון שקל לבית לוחם, והחלק השני זה על ידי תרומות.

יהודה מלול: זאת אומרת אם אנחנו מדברים על איפשהו בין 9 ל-12 גירעון, בהנחה שנותן בית הלוחם סדר גודל של 5-6 מיליון אנחנו מדברים על סדר גודל של הגדלת תרומות נוספות לפעילות השוטפת של בית הלוחם, אנחנו מדברים על הפעילות השוטפת, לא על ההקמה, של עוד סדר גודל של - - -

אורלי לוי אבקסיס: 7 מיליון.

יהודה מלול: בין 4 ל-6, האמת שזה היה המספר שרשמנו בחוות הדעת.

קארין אלהרר: אני מבקשת לשמור על שקט.

יהודה מלול: הנושא השלישי זה מה מידת הכדאיות להקמת בית לוחם באשדוד ביחס למיקומים אחרים במחוז השפלה.

יהודה מלול: הגישה שלנו הייתה, קודם כל האם הקמת בית לוחם באשדוד היא סבירה.

יהודה מלול: זאת אומרת אם אנחנו מקימים איזה שהוא פיל לבן, בית לוחם שאליו יירשמו 50 איש, תודה רבה, לא צריך בית לוחם באשדוד.

יהודה מלול: אם יבואו מינימום של אנשים, אז אנחנו אומרים אוקיי, בית הלוחם באשדוד, כבית לוחם הוא כדאי, אבל יכול להיות שאולי כדאי להקים במקום אחר בית לוחם.

רויטל סויד: מה זה מינימום אנשים מבחינתך?

יהודה מלול: אז אני אענה.

יהודה מלול: בית הלוחם, עשו עליו מספר עבודות וגם ניתוחים, אנחנו קיבלנו עבודות וביצענו עליו עיבודים, בית הלוחם באשדוד צפוי להביא בין 1,700 ל-2,000, זו ההערכה שלנו אחרי שעשינו עיבודים כאלה ואחרים.

יהודה מלול: כשאנחנו משווים את זה לבתי לוחם אחרים, הוא יותר מבאר שבע, קצת פחות מירושלים וחיפה.

יהודה מלול: אז אנחנו אומרים, אוקיי, אם בתי הלוחם האלה זה מספר סביר בשבילם, אז אנחנו אומרים אשדוד כמספר בפני עצמו הוא סביר.

יהודה מלול: עכשיו נשאלת השאלה, אפשר היה לקחת מיקומים אחרים והמיקומים שהוצעו על ידי מי שהציע היה בצפון המחוז.

יהודה מלול: המחוז פחות או יותר מתחיל בראשון ויורד דרומה עד הגבול עם רצועת עזה.

יהודה מלול: בחלק הצפוני הריכוז של חברי ארגון הוא יותר גבוה מאשר בחלק היותר דרומי.

יהודה מלול: זאת אומרת אם אנחנו נקים משהו שהוא בסביבות רחובות, נס ציונה, ראשון, ככל הנראה, לפי גם הערכות האמת של הארגון, אבל גם לפי הניתוחים שלי, צפויים להיות יותר נרשמים לבית הלוחם.

יהודה מלול: בצד השני, הארגון מציג, אומר שיכול להיות, אבל לי יש דברים אחרים שאני חושב שעובדים לצד השני, ובוא נגיד, הארגון חושב שזה סביב ה-200, להערכתי יותר, סביב ה-600, מה שרשמתי בעבודה, יש הפרש.

יהודה מלול: בצד שני הארגון אומר כן, זה שיקול א', 'יש לי גם שיקולים נגדיים', מה השיקולים הנגדיים?

בצלאל סמוטריץ': בצפון יש את תל אביב.

יהודה מלול: נכון.

יהודה מלול: אם אתה מקים בראשון, אז אל"ף, יש יותר קרבה לתל אביב, ששם יש בית לוחם, הדבר הנוסף, באשדוד אנחנו גם מדברים על איזה שהוא יתרון מסוים אולי לחלקים שהם קצת יותר פריפריאליים והדבר השלישי, כרגע יש לי שם שטח, יש לי שם תכניות, במצב הבא אני אצטרך בעצם למצוא שטח ולהקים מחדש תכניות, מה שאומר עיכוב של תקופה מסוימת, אחד אומר בשנה, השני אומר לאין סוף.

יהודה מלול: אני לא בדקתי את תכניות הנדל"ן, אבל זה ברור שזה כמה שנים.

יהודה מלול: מה שאני אומר, אני בחרתי לא להכריע, להגיד זה עדיף או זה עדיף, אלא אני אמרתי ככה, יש אפשרות שאומרת בשום פנים ואופן לא אשדוד וזה לא הייתה המסקנה שלי, אני לא חושב, ומכאן נשאלת השאלה האם הארגון לא סוברני להחליט בנושא הזה.

יהודה מלול: זה מה שעשיתי.

קארין אלהרר: תודה רבה.

קארין אלהרר: מר חיים רונן, מנכ"ל ארגון נכי צה"ל.

חיים רונן: תודה רבה, גברתי, אני אעשה את זה במצגת קצרה, אני מתחייב על קצרה, ואני מקווה שלא יפריעו, אז זה יילך גם מהר.

חיים רונן: אני רוצה להתייחס, ברשותכם, לכל מה שקשור לבניית בית הלוחם באשדוד והמצב הפיננסי המצוין של ארגון נכי צה"ל.

קארין אלהרר: אני עושה את זה פשוט.

קארין אלהרר: סדרנים שבאולם, מי שקורא קריאות ביניים החוצה.

חיים רונן: ארגון נכי צה"ל פועל על פי כללי המינהל התקין, לפי חוק העמותות ותקנון הארגון, באופן מלא וקפדני וללא רבב, לפחות בתשע השנים שאני מכיר את הארגון כמנכ"ל הארגון.

חיים רונן: הארגון בעשר השנים האחרונות עבר ביקורות על ידי רשם העמותות, עומק ושוטפות, חשב כללי באוצר, מבקר המדינה, 64, כתב ביקורת טובה מאוד.

חיים רונן: הוא גם ציין שם לחיוב, ואני אראה את זה בהמשך, וכרגע הוא עושה ביקורת נוספת בעקבות אותה בקשה של הוועדה.

חיים רונן: ביקורת של רואה חשבון חיצוני, חברת פרומתיאוס, שזו חברה שאנחנו ביקשנו את חוות הדעת שלה, אבל חברה שיש לה מוניטין בתחום המלכ"רים.

חיים רונן: לא נמצא דופי בארגון נכי צה"ל, לא בנושא הכספי, לא בנושא הניהולי, בשום ביקורת שבוצעה בארגון נכי צה"ל, שום ביקורת, חשוב שהוועדה תדע את זה.

ענת ברקו: אבל ההתנהלות הכספית על חשבון ההטבות לנכים?

חיים רונן: זאת אמירה שאסור שתיאמר.

חיים רונן: מי שחושב - - -

ענת ברקו: אני ראיתי מסמך - - -

בצלאל סמוטריץ': באמת.

בצלאל סמוטריץ': את ראית ואני ראיתי דברים הפוכים.

בצלאל סמוטריץ': או שניתן לו להציג או שכל אחד יצעק.

בצלאל סמוטריץ': מה, באמת.

חיים רונן: אני חושב שזאת אמירה - - -

בצלאל סמוטריץ': חיים, תתעלם.

חיים רונן: אני לא רוצה להתעלם.

קארין אלהרר: סליחה, סליחה.

מירב בן ארי: בצלאל, היא יכולה להסתדר.

בצלאל סמוטריץ': אבל כל אחד צועק, איזה מין דבר כזה?

חיים רונן: אבל, גברתי, אני חושב שהערה - - -

קארין אלהרר: סליחה, סליחה.

אורן אסף חזן: היא חברת כנסת, היא יכולה לשאול שאלות.

אורן אסף חזן: בצלאל, אתה חצוף, רק לך מותר בכל ועדה?

בצלאל סמוטריץ': לא, גם לא.

בצלאל סמוטריץ': ממש לא, אבל אם - - -

קארין אלהרר: סליחה.

מירב בן ארי: אבל היא לא שאלה שְאלה.

בצלאל סמוטריץ': היא לא שאלה שְאלה, עכשיו הוא מציג והיא תקבל רשות דיבור.

אורן אסף חזן: - - - לא מתאים לך.

בצלאל סמוטריץ': כל אחד פה יצעק לא יהיה דיון.

קארין אלהרר: סליחה, אני קוראת לסדר.

יעל גרמן: למה אתם לא נותנים ליושבת ראש לנהל את הוועדה?

קארין אלהרר: היי.

בצלאל סמוטריץ': אורן, נו, עזוב.

אורן אסף חזן: לא, אל תגיד לו 'נו עזוב'.

ענת ברקו: - - - שהתנהלות הכספית על חשבון טובתם של הנכים.

יעל גרמן: ענת, יש יושבת ראש.

חיים רונן: את פשוט לא בקיאה.

קארין אלהרר: סליחה, סליחה, אני - - -

חיים רונן: אני אבקש להמשיך.

קארין אלהרר: תקשיב - - -

אורן אסף חזן: תן לה לדבר, מה הבעיה, בצלאל?

קארין אלהרר: חבר הכנסת חזן.

קארין אלהרר: תודה.

קארין אלהרר: כן.

חיים רונן: אני מבקש להמשיך.

חיים רונן: ציינתי פה את מבקר המדינה, אני לא אחזור.

חיים רונן: אני רוצה לציין, ונמצא פה גם נציג הממשלה, ראיתי אותו, כל הליקויים שמבקר המדינה מצא בדוח 64ב תוקנו ובטווח של שנה אחרי הביקורת דווחו למבקר המדינה כל הליקויים ללא יוצא מן הכלל, כולל אסמכתאות, כולל למשרד ראש הממשלה, לרשם העמותות וגם לוועדה לענייני ביקורת המדינה.

חיים רונן: קיימנו כאן דיון ב-11.10.15, גברתי, בדיון הזה הפנית את רשם העמותות לעשות ביקורת ולבדוק את הנושא הפיננסי של הארגון וגם ממבקר המדינה ביקשתם לערוך דוח והתחייבתם שתתקיים ועדה אחרי שלושה חודשים, ואכן היא התקיימה, וראש החטיבה שנמצא כאן, תת אלוף במילואים ביינהורן, אמר שהוא יעשה ביקורות עומק בארגון וזה אכן מה שמתבצע מזה כשנה וחודשיים בארגון נכי צה"ל אחרי אותה ביקורת שהייתה ב-2014, במשך סך כולל של תשעה חודשיים.

חיים רונן: וגם, גברתי, פנית למחלקת המחקר בכנסת, יהודה מלול, רואה חשבון, הציג כרגע את הממצאים שלו והיום התקיים הדיון.

חיים רונן: מילה אחת לגבי התייחסות הפיננסית של הארגון.

חיים רונן: רשם העמותות במרץ 2014, ואני מקריא פה רק את הבולטים, מצבה הכלכלה של העמותה הינו איתן ויש יתרות של 70 מיליון שקל.

חיים רונן: יש לנו היום בארגון רזרבה של 81 מיליון שקל, גם השנה זה 2016, אני לא רוצה להתחייב, כי אין לי דוחות סופיים, אבל בין 3 ל-5 מיליון שקל התווספו לרזרבה כי הייתה לנו שנה מצוינת בגיוסי כספים.

חיים רונן: בינואר 2014, גם פה רשם העמותות ציין שהמצב הכלכלי של העמותה הוא איתן, וזאת לאור העובדה כי לעמותה יש נכסי דירות.

חיים רונן: אני עוד מעט אציג את הנושא של הדירות, שתבינו על מה מדובר בנושא הדירות.

חיים רונן: האיתנות הפיננסית שלנו נבדקת כל שנה על ידי ביקורת פנים, על ידי משרד רואי חשבון קסלמן את קסלמן, כל הדוחות הפיננסיים של הארגון מציגים מצב איתן ויציב, אין לנו הלוואות, אין לנו שעבודים, עשר שנים אני מנכ"ל, צ'ק אחד לא חזר בארגון נכי צה"ל.

חיים רונן: עשר שנים, צ'ק אחד לא חזר, לא קרה שלא עמדנו בהתחייבות לספקים או לכל גורם או לעובדים בארגון נכי צה"ל.

חיים רונן: יש צמיחה מתמדת, יושב גם מנהל הקרן הקודם.

חיים רונן: ארגון נכי צה"ל גייס עד לפני מספר שנים 7 מיליון שקלים, היום הוא מגייס 15 מיליון שקלים.

חיים רונן: הרחבנו את הפעילות שלנו - - -

קריאה: דולר.

חיים רונן: סליחה, 7 מיליון דולר ל-15 מיליון דולר.

חיים רונן: הכסף הזה הלך והגדלנו את הפעילויות לנכים.

חיים רונן: אם בית הלוחם ירושלים, כדוגמה, עמד על תקציב של 13 מיליון שקל, היום הוא עומד על 22 מיליון שקל.

חיים רונן: בית הלוחם תל אביב עמד על 18, היום הוא עומד על 34 מיליון שקל.

חיים רונן: וזה ברור לכם שזה הגדלה של פעילויות - - -

אורלי לוי אבקסיס: חוץ מבתי לוחם איזה עוד פעילות אתם עושים?

אורלי לוי אבקסיס: כי יש נכי צה"ל שמפוזרים בארץ, תסלחו לי, והם לא קרובים לבתי לוחם.

חיים רונן: אורלי, השאלה שלך מצוינת.

חיים רונן: רק בימים אלה אנחנו פתחנו את בית אייל, שנמצא דרומית לכנרת, פתחנו את בית אייל לסדר גודל של 2,000 משפחות.

חיים רונן: אנחנו פותחים את זה באופן רשמי ב-1.4, אתמול נרשמו שתי משפחות, אחת מיבנאל ואחת מטבריה, ואני אומר לך שלכל תושבי בית שאן, ואני אומר בכוונה בית שאן, והסביבה, לכולם - - -

קארין אלהרר: מר רונן.

חיים רונן: פתחנו באילת מיני בית לוחם, פתחנו במבואות חרמון מיני בית לוחם, אצל בני בן מובחר וגם בניר העמק.

קארין אלהרר: מר רונן, עוד דקה.

חיים רונן: אנחנו הולכים לפריפריות.

חיים רונן: נגמר תל אביב והמרכז.

חיים רונן: נגמר.

חיים רונן: אין יותר תל אביב והמרכז, יש פריפריות.

קריאה: טוב מאוד.

חיים רונן: השקף הזה הוא קצת מסובך, אבל אני אסביר אותו במשפט אחד.

חיים רונן: הקו הירוק, בשנת 2008 היו לנו 86 מיליון שקל רזרבה ארגונית מזומנים.

חיים רונן: לאורך השנים, גם על פי הנחיה של החשב הכללי באוצר, אנחנו הורדנו את המזומנים, הוא נתן לנו הוראה שאם לא נרד במזומנים, אני יכול להביא לכם את האסמכתאות, וחזקה שהנושא הזה מוקלט ואני אחראי לכל מה שאני אומר, שאם לא נרד במזומנים משרד הביטחון צריך לעצור את התמיכות שלו בארגון נכי צה"ל.

חיים רונן: ירדנו, אבל מה עשינו אז?

חיים רונן: אמרנו שאת הדירות שאנחנו מקבלים, בעבר היינו מוכרים אותן, אמרנו לא נמכור, נשמור גרוש לבן ליום שחור, זה רשום בכל הפרוטוקולים של הארגון, ותראו, מערך של 15 מיליון שקל ל-62 מיליון.

חיים רונן: הקו הכחול זה המצב נכון ל-2015, היום זה יהיה יותר מ-81 מיליון.

חיים רונן: היום אנחנו עומדים ביתרה של 81 מיליון רזרבה ארגונית.

חיים רונן: אנחנו יכולים לקיים את הארגון הזה לאורך עשרות שנים ללא שום חשש כלכלי בארגון נכי צה"ל.

חיים רונן: כל מי שאומר את זה אחרת פשוט מטעה, הוא פשוט נותן דוחות שקריים.

קארין אלהרר: לא למחוק כפיים.

קארין אלהרר: מה עובר עליכם?

חיים רונן: דוח ממ"מ בכנסת.

קארין אלהרר: סליחה, מר רונן.

חיים רונן: אני ממש מסיים.

חיים רונן: מה שיהודה מלול, רואה חשבון, הציג, הוא גם כתב את זה בדוח שלו, אנחנו עומדים על 81 מיליון שקל יתרות כספיות.

חיים רונן: ב-2016, ציינתי כבר, אנחנו הרבה יותר טובים.

אורלי לוי אבקסיס: לא, אתה צריך להבדיל בין הנזיל לבין הנדל"ן, כי הנדל"ן הוא לא בדיוק - - -

בצלאל סמוטריץ': הוא הבדיל ורואה החשבון קודם הבדיל.

אורלי לוי אבקסיס: בסדר, אבל אתה רואה שההון הנזיל הלך והצטמצם ל-16 מיליון, מ-80 ומשהו.

חיים רונן: חברת הכנסת אורלי, אני אסביר לך.

חיים רונן: הנדל"ן הזה הוא נדל"ן חופשי למכירה, זה לא נדל"ן שיש בו משרדים, אלה דירות שאנחנו שומרים אותן, גרוש לבן ליום שחור.

קארין אלהרר: אוקיי, תודה רבה.

חיים רונן: עוד לא סיימתי על בית הלוחם אשדוד, עיקר הדיון.

קארין אלהרר: אבל אתה תשע דקות.

חיים רונן: אבל הפריעו לי.

חיים רונן: שתי דקות.

חיים רונן: זה העתיד של 7,000 נכי צה"ל במחוז השפלה, תני לי שתי דקות.

קארין אלהרר: מר רונן, תודה.

חיים רונן: בית הלוחם אשדוד.

קארין אלהרר: תודה.

חיים רונן: אבל אשדוד.

חיים רונן: בית הלוחם אשדוד, ההחלטה התקבלה בארגון של נכי צה"ל ב-1999, לא ב-2017.

חיים רונן: כל הגורמים בארגון, ומבקר המדינה רשם לנו בדוח, תעלו את זה לדיון חוזר בוועידה הארצית.

חיים רונן: בוועידה הארצית היה 47-37 כולל המחוזות שמתנגדים לבית הלוחם, אנשים מתוכם בהצבעה חשאית הצביעו בעד בית הלוחם אשדוד.

חיים רונן: לכל מחוז צריך להיות בית לוחם.

חיים רונן: יש לנו קרקע זמינה.

חיים רונן: אתמול, אני לא עושה הצגות, קיבלנו את הגרמושקה, העברנו אותה לעיריית אשדוד, תוך שלושה שבועות מהיום אנחנו יכולים לעלות על הקרקע מבחינת עיריית אשדוד.

חיים רונן: סיימנו את כל התהליכים, הוצאנו גם הרבה מאוד כספים.

ענת ברקו: לא יהיה לכם קושי בהחזקה?

חיים רונן: דני, הלאה.

ענת ברקו: סליחה, גברתי היושבת ראש, אני רוצה - - -

קארין אלהרר: תני לו לסיים.

חיים רונן: חבר'ה, אני מבקש.

חיים רונן: ניתן לראות פה באשדוד, הקו האדום זה גבולות הגזרה של מחוז השפלה, זה לא גבולות גזרה לצורך סקרים ומחקרים וניתן לראות בצד הימני, החלק הצהוב זה אשדוד ומה שבצהוב זה 15 דקות נסיעה לנכה צה"ל מבית הלוחם, הכחול זה עד 30 דקות.

חיים רונן: ניתן לראות כאן שבית הלוחם - - - היה איזה מישהו שאמר לי, 'תשמע, החצי השני זה ים, אז איך זה יכול להיות שזה במרכז?

חיים רונן: ' אז כן, זה ים ויש ספורט ימי באשדוד.

חיים רונן: אבל תראו, אם אני עושה ברחובות או בנס ציונה, כמו שהמלעיזים אמרו, אז זה אומר שאני אתן פתרונות עוד פעם למחוז תל אביב ואני אתן פתרונות אולי גם למחוז ירושלים, לא לשפלה ולא לפריפריה.

קארין אלהרר: תודה.

קארין אלהרר: הבא שמוחא כפיים יוצא מהאולם.

חיים רונן: פה אני רק רוצה לציין, כל ההערות של מבקר המדינה בנושא בית הלוחם אשדוד מ-2014, כולן בוצעו ללא יוצא מן הכלל.

חיים רונן: ללא יוצא מן הכלל, זה חשוב להגיד את זה בדיון.

קארין אלהרר: תודה רבה.

חיים רונן: גם רשם העמותות, שביקשתם ממנו לעשות ביקורת, ב - - -

קארין אלהרר: לא, אבל אמרת את זה.

חיים רונן: אבל תראי, הוא גם מציין כאן שבעצם העמותה - - -

קארין אלהרר: מר רונן.

חיים רונן: אמרתי.

חיים רונן: הלאה.

קארין אלהרר: לא, לא, לא.

חיים רונן: אני מסיים.

חיים רונן: הכסף.

קארין אלהרר: תודה.

חיים רונן: דקה, זה חשוב, באמת בדקה.

חיים רונן: את רואה כאן בשקף הזה, הצבע הכחול למעלה, 13,600,000 זה כסף מזומן שיש לנו, 50,800,000 - - -

קארין אלהרר: אבל דיברת על זה.

חיים רונן: יש לי למעלה מ-50% מהכסף ביד, היום, לבית הלוחם אשדוד.

חיים רונן: זה לא לשוטף, זה כסף - - - דרך אגב, אם חלילה וחס היום מישהו היה עוצר את בית הלוחם אשדוד, המשמעות שאני צריך להחזיר את הכסף הזה לתורמים ולקרנות שהתחייבנו אליהן בפגיעה אנושה בארגון.

קארין אלהרר: תגיד לי, יש לי שאלה אליך.

קארין אלהרר: כל הסיפור שאתה מספר - - -

חיים רונן: אני לא מספר סיפור, אני נותן עובדות.

קארין אלהרר: רגע, רגע, רגע.

חיים רונן: לא, זה מעליב אותי שאת אומרת את זה.

קארין אלהרר: כל הדבר הזה שאתה מספר, מישהו עצר אותך?

קארין אלהרר: אתה המשכת להתקדם, למה אתה אומר שרוצים לעצור אותך?

חיים רונן: אל"ף, אני לא אמרתי שרוצים לעצור, אבל - - -

קארין אלהרר: אה - - -

חיים רונן: כן, נמצאים הרבה מאוד אנשים, לצערי, שמנסים לעצור את בניית בית הלוחם אשדוד.

קארין אלהרר: מי אלה האנשים האלה?

בצלאל סמוטריץ': מתוך הארגון.

קארין אלהרר: מי הם האנשים האלה?

בצלאל סמוטריץ': אנשים בתוך הארגון שלא רוצים.

חיים רונן: תרשי לי, אני לא רוצה לפוצץ את הדיון.

קארין אלהרר: הוא לא התכוון לאנשים בתוך הארגון.

קארין אלהרר: מי הם האנשים?

קארין אלהרר: למה אתה מאשים?

חיים רונן: אז אני אגיד לך.

חיים רונן: את יודעת מה?

חיים רונן: יש פה אחד שיושב בחדר, אני אגיד לך אותו ואמרתי לך את זה בפגישה אישית, שהבן אדם הזה - - -

קארין אלהרר: אה, פתאום נפגשנו אישית?

חיים רונן: לא נפגשנו?

קארין אלהרר: לא, כי אתה מספר שלא.

חיים רונן: סליחה, אני לא - - - אני לא בא להתנצח, בוודאי לא איתך.

בצלאל סמוטריץ': חיים, עזוב את זה.

חיים רונן: אני מבקש לסיים.

בצלאל סמוטריץ': תשאיר לנו.

חיים רונן: בקיצור, יש לנו 60% - - -

קארין אלהרר: תודה, תודה.

חיים רונן: משפט אחרון.

חיים רונן: יצאה לי הזכות בהיותי מנכ"ל ארגון נכי צה"ל לבנות את בית הלוחם באר שבע מהמסד ועד הטפחות, לנהל פרויקטים בהיקפים ב-175 מיליון שקל.

חיים רונן: אנחנו יודעים לעשות פרויקטים, ויותר מכל אחד אחר אולי בחדר הזה אני לא אתן לצאת לפרויקט, אני כמנכ"ל, או שאני אתפטר אם אני אצטרך - - -

קריאה: הלוואי.

חיים רונן: אני יודע.

קארין אלהרר: לא, די.

חיים רונן: אני יודע, אני יודע.

חיים רונן: אני לא אתן לצאת למכרז, לא אתן לעשות משהו כשאני לא דורך על קרקע בטוחה במאה אחוז לבניית בית הלוחם באשדוד.

קארין אלהרר: תודה רבה.

קארין אלהרר: מאיר חלבי.

קארין אלהרר: אני רוצה להבהיר, לכל אחד יש שתי דקות על השעון.

מאיר חלבי: אני רוצה את הזמן של המנכ"ל, בדיוק את הזמן שלו.

קארין אלהרר: לא.

קארין אלהרר: אנחנו לא מנהלים משא ומתן.

קארין אלהרר: מאיר, שתי דקות.

מאיר חלבי: אני מתייחס לסעיף שבסדר היום, היבטים בפעילות ארגון נכי צה"ל וסוגיות בעניין נכי צה"ל.

מאיר חלבי: לזה אני מתייחס.

מאיר חלבי: גברתי היושבת ראש, חברת הכנסת קארין אלהרר, חברי ועדת ביקורת המדינה, חברי כנסת מכובדים, אני כאן מדבר בשמי ובשם 50,000 נכי צה"ל, מינוס 46 שחלקם יושבים כאן באולם מכובד זה.

מאיר חלבי: ואני אומר לכם דבר דבור על אופניו.

מאיר חלבי: לא אדבר על בית הלוחם באשדוד, שעצם הרעיון להקמתו נולד בחטא גדול ומפוקפק, לא אדבר על מסמך המכירה של יושב ראש הארגון חיים בר עם משרד הביטחון, הברטר שנעשה, תנו לי 25 מיליון ₪ לשלם משכורות ענק ואני, חיים בר, אחסוך לכם 250 מיליון שקל מהטבות ומזכויות רפואיות של נכי צה"ל ומהאוכל של הילדים של הנכים.

מאיר חלבי: אני כאן מדבר על החטא הקדמון של ארגון נכי צה"ל בשיטת הבחירות הקלוקלת שהונהגה בארגון נכי צה"ל מקדמת דנן.

מאיר חלבי: בזמן שהיה יושר, יושרה והגינות וכבוד הדדי, מה שהיה מתאים לשנות ה-50, 60, 90, לא מתאים לימינו, לאמור היום, שהיושר והיושרה נעלמו מנוף ארצנו בכלל ובארגון נכי צה"ל בפרט.

מאיר חלבי: יושב ראש העמותה, מציע תקנון רשם העמותות, אני מבקש שתקשיבו, יושב ראש העמותה, מציע תקנון רשם העמותות שייבחר על ידי האסיפה הכללית של כלל החברים.

קריאה: זה סתם שקר.

מאיר חלבי: גברתי, אני לא הפרעתי לאף אחד.

מאיר חלבי: אני רוצה את הזמן הזה.

קארין אלהרר: הסדרנים מטפלים.

אורלי לוי אבקסיס: - - - ועדת האתיקה - - - חצוף קטן ואינטרסנט.

אורלי לוי אבקסיס: חצוף, חצוף.

אורלי לוי אבקסיס: היום אתה תגיע לוועדת האתיקה של הכנסת, הגיע הזמן שמישהו יסגור איתך את החשבון.

אורלי לוי אבקסיס: אתה לא תקרא לי אפס מאופס, תתבייש לך.

אורלי לוי אבקסיס: מי שבא ועושה פה מניפולציות על חשבון תקציב המדינה זה אתה, אל תגיד לי אפס.

קארין אלהרר: תתנצל, תתנצל.

אורלי לוי אבקסיס: מה אמרת?

בצלאל סמוטריץ': פופוליסטית זולה מכף רגל ועד ראש, לפרוטוקול.

אורלי לוי אבקסיס: אני רוצה שהדבר הזה לא רק יגיע לאתיקה - - -

בצלאל סמוטריץ': חברת הכנסת הפופוליסטית ביותר בכנסת ישראל.

אורלי לוי אבקסיס: לוועדת האתיקה.

אורלי לוי אבקסיס: אתה לא תקרא לי אפס - - -

בצלאל סמוטריץ': תלכי לוועדת האתיקה, נו.

אורלי לוי אבקסיס: - - - ולא מאופס כי בן אדם כמוך שרואה לנגד עיניו את האינטרסים הצרים ביותר - - -

בצלאל סמוטריץ': את חברת הכנסת הפופוליסטית ביותר.

אורלי לוי אבקסיס: - - - של החברים שלך - - -

בצלאל סמוטריץ': כן, החברים שלי.

בצלאל סמוטריץ': כל נכי צה"ל פה חברים שלי.

בצלאל סמוטריץ': רק היא יודעת - - -

אורלי לוי אבקסיס: אני אלמד אותך - - -

קארין אלהרר: די.

אורלי לוי אבקסיס: אתה לא מבין בנכי צה"ל יותר ממני, תאמין לי - - -

בצלאל סמוטריץ': לא, לא מתאים לי לרדת לרמה, שתלך לוועדת האתיקה.

קארין אלהרר: בסדר.

אורלי לוי אבקסיס: מניסיון אישי.

בצלאל סמוטריץ': לכי לכי לוועדת האתיקה.

קארין אלהרר: אני קוראת לשניכם לסדר.

אורלי לוי אבקסיס: אני אלך לוועדת האתיקה.

בצלאל סמוטריץ': תעשי עוד סיבוב פופוליסטי.

אורלי לוי אבקסיס: אני אלך לוועדת האתיקה, כי אתה תלמד איך לדבר לחבר כנסת שעושה את עבודתו.

קארין אלהרר: אני קוראת לסדר.

בצלאל סמוטריץ': את פופוליסטית גדולה מכף רגל ועד ראש.

אורלי לוי אבקסיס: יא חצוף.

אורלי לוי אבקסיס: תגיע עם מסמכים, תעשה את שיעורי הבית.

בצלאל סמוטריץ': מכף רגל ועד ראש.

אורלי לוי אבקסיס: במקום ל - - - לחברי כנסת שעושים.

קארין אלהרר: קריאה ראשונה.

אורלי לוי אבקסיס: לך תלמד, תעשה משהו.

קארין אלהרר: קריאה ראשונה.

רויטל סויד: די, מספיק.

אורלי לוי אבקסיס: חוצפן, חצוף.

קארין אלהרר: מאיר, תסיים.

מאיר חלבי: הארגון הקים תקנון מתאים לשיטתו והקים ועידה ארצית המונה 91 חברים, לאמור 51% מה-91 חברים, יש - - -

אורלי לוי אבקסיס: אני עוד אלמד אותו - - -

מאיר חלבי: אתה צריך 46 חברים ויש לך יושב ראש, חיים בר - - -

אורלי לוי אבקסיס: מישהו צריך ללמד אותך, כולם פה רועדים ממך, אפילו דוד ביטן.

אורלי לוי אבקסיס: כדי שלא יפרקו לו את הקואליציה.

מאיר חלבי: על מנת, על מנת - - -

אורן אסף חזן: הלו הלו הלו.

אורלי לוי אבקסיס: כדאי שמישהו יגיד לו משהו.

אורלי לוי אבקסיס: אתה לא חושב שהוא צריך להיות המבוגר האחראי?

מאיר חלבי: על מנת - - - אל תפריע לי, אני לא מכיר אותך.

בצלאל סמוטריץ': מה אתה רוצה ממני?

בצלאל סמוטריץ': תגיד לי, אני אמרתי?

בצלאל סמוטריץ': תראה איך היא מדברת, תסתכל איך היא מדברת, איך היא מזלזלת באנשים.

בצלאל סמוטריץ': תראה איך היא מזלזלת באנשים לאורך כל הדרך, בושה וחרפה.

קריאה: תיסע לעמונה.

קארין אלהרר: בצלאל.

קארין אלהרר: בצלאל.

אורן אסף חזן: עם כל הכבוד לכל האורחים, אל תתערבו.

מאיר חלבי: אני יודע לאן זה הולך, הדיון.

מאיר חלבי: תן לי לעשות את מה שאני רוצה לעשות, אני מאמין בזה.

קארין אלהרר: כן.

מאיר חלבי: מה שהיה מתאים לשנות ה-50, ה-60 וה-90 לא מתאים לימינו, לאמור, היום כשהיושר והיושרה נעלמו מנוף ארצנו בכלל ובארגון נכי צה"ל בפרט, את יושב ראש העמותה מציע תקנון רשם העמותות שייבחר על ידי האסיפה הכללית, על ידי כלל החברים.

מאיר חלבי: הארגון הקים תקנון מתאים לשיטתו והקים ועידה ארצית המונה 91 חברים, לאמור 51% מה-91 חברים, צריך 46 ויש לך יושב ראש בקומופלאש, יש לך את חיים בר יושב ראש, וכאן לב לבה של הבעיה.

מאיר חלבי: על מנת להקים קואליציה של 46 חברים במחוז השפלה יש 13 חברים, שם חתמו הסכם קואליציוני שבתמיכה בחיים בר ליושב ראש, בונים ארמון בית הלוחם באשדוד.

מאיר חלבי: אני אישית לא נגד בית הלוחם באשדוד, לא נגד, אבל תעשו את זה בטוב טעם ואם יש תקציב.

מאיר חלבי: לחברנו דני בן אבו, בית הלוחם זה לחברנו דני בן אבו, לא לכלל נכי צה"ל ברחבי הארץ.

קריאה: זה שטויות.

בצלאל סמוטריץ': די, אל תענו.

מאיר חלבי: אני אומר לכם - - -

קריאה: זה שטויות מה שאתה אומר.

קארין אלהרר: נא להוציא.

מאיר חלבי: ואני אומר לכם - - -

קריאה: מה, אנחנו לא נכים?

קריאה: מה, אנחנו מהרחוב?

קריאה: תתבייש שאתה אומר את זה.

קריאה: מ-1999 אתה היית בשלטון, ממה נפשכם?

קריאה: אתה דואג לנו?

קריאה: מי דואג לנו?

בצלאל סמוטריץ': בשביל מה זה טוב?

קריאה: את כל הדיון הזה הפכת לאישי.

בצלאל סמוטריץ': הרגתם את הכנסת, הרגתם את הארגון, הרגתם את הכול.

בצלאל סמוטריץ': בשביל מה?

קריאה: אתה מתרפס, זה מה שאתה.

אלעזר שטרן: מי זה הרג את הכנסת?

בצלאל סמוטריץ': אנחנו צריכים להיכנס - - -

קארין אלהרר: תגיד לי - - -

קריאות: מה, אנחנו לא נכים אנחנו?

קריאות: - - - מקום להיות כמו בני אדם?

קריאות: אני צריך לנסוע שלוש שעות בשביל להגיע - - -

בצלאל סמוטריץ': מה טוב במופע הזה?

בצלאל סמוטריץ': למי זה מועיל?

קריאות: מה זה הדבר הזה?

קריאות: תתבייש.

קריאות: הבן אדם הזה בשביל - - - תתבייש לך, ארבעה אנשים, תתביישו לכם.

קריאות: איפה הייתם - - - הבן אדם הזה הציל פה אנשים, הציל מבתי משוגעים ומבתי חולים.

קריאה: - - - זה הבעיה שלך.

חיים ילין: חברים, אני חייב להגיד לכם משהו, הדיון הזה הוא למענכם, אני אומר לכם את זה הכי ברור שיש, כראש מועצה אזורית לשעבר, שחלק מכם נפצעו למען הביטחון שלנו, אני באופן אישי אומר מכל הלב, לא יכול לראות את הפוליטיקה הפנימית שלכם.

חיים ילין: לא יכול לראות את זה.

חיים ילין: זו לא מטרת הדיון, חברים.

קריאה: חיים בר הכניס - - -

חיים ילין: לא, תפסיקו עם זה, זה לא מקדם אתכם לשום מקום.

חיים ילין: במקום שהכנסת תבוא, תעזור לכם, תעשה את כל מה שהיא יכולה בשביל שאתם תוכלו לקיים חיים כמה שיותר נורמליים אתם מביאים את עצמכם למקום שהוא לא נכון.

חיים ילין: ממש לא נכון.

חיים ילין: קארין לא יכולה לעזור לכם ככה, אף אחד ממי שיושב פה לא יכול לעזור לכם ככה.

חיים ילין: עזבו את הדיון הזה.

מירב בן ארי: אתה לא - - - זה כבר פעם - - -

חיים ילין: לא משנה, אבל זה לא מקדם את הדיון הזה.

מירב בן ארי: וזה כל פעם נראה אותו דבר.

מירב בן ארי: בפעם שעברה היו כאן שניים שגם הלכו מכות.

מירב בן ארי: אני אומרת לכם - - -

חיים ילין: את מי זה מקדם?

מירב בן ארי: אנחנו רוצים כולם פה לבוא ולעזור, אף אחד לא בא פה עם שום אינטרס, חברים שלו/לא חברים שלו, אבל אי אפשר, גם בפעם שעברה ישבנו פה ואנחנו אומרים לך, אנחנו רואים דברים קשים בכנסת, אנחנו רואים, אני חברה בוועדה הזו כבר שנתיים, עברנו כאן דברים לא פשוטים, אבל אי אפשר ככה.

מירב בן ארי: הקשבנו לו, אנחנו רוצים להקשיב לך, אנחנו לא מפריעים לך, מי שהפריע זה הצעקות פה.

מאיר חלבי: קטעו אותי כמה פעמים, יש לי בעיה בשמיעה וזה מוציא אותי מריכוז.

מירב בן ארי: אדוני, אז תאמין לי, אתה סתם צעקת לי, 'בן ארי', כי אני הקשבתי לך כל הזמן, אז אני לא יודעת כאילו - - -

מאיר חלבי: לא, אני לא בא אלייך בטענות, אני בא לחברים.

מירב בן ארי: לא, אל תבוא, אנחנו באנו לפה להקשיב.

מאיר חלבי: אני אומר את דבריי עד המילה האחרונה, לא יעזור לאף אחד.

מירב בן ארי: אנחנו לא מפריעים לך.

מאיר חלבי: זו האמת שלי ואני אלך איתה.

חיים ילין: השאלה אם זה יקדם במשהו.

מאיר חלבי: אני אומר לכם, ממה נפשכם?

מאיר חלבי: בארגון נכי צה"ל, גוף של לוחמים שהקריבו מגופם, מנפשם ומדמם עושים סחר ומכר.

מאיר חלבי: מאיפה הבאתם את זה?

מאיר חלבי: אני אומר לכם, זה כבר לא יהיה בבית ספרנו.

מאיר חלבי: ולכן אני מציע את ההצעה העדיפה מכל ההצעות, שאת יושב ראש הארגון יבחרו כלל החברים.

מאיר חלבי: כל נכה מצביע, כל נכה משפיע, כל נכה קובע.

מאיר חלבי: לא ייתכן, חיים, שביישובים כמו אריאל, בית שאן, מודיעין, שוהם, כוכב יאיר - - -

קארין אלהרר: זה לא נושא הדיון.

מאיר חלבי: זה התנהלות ארגון.

קארין אלהרר: אבל זה לא נושא - - -

מאיר חלבי: זה התנהלות הארגון.

חיים ילין: אבל זה לא יקדם - - -

מאיר חלבי: שמספר תושבים פחות מ-50,000 - - -

חיים ילין: מאיר, זה לא יקדם.

מאיר חלבי: חיים, תן לי לסיים ואני אגיע למה שאני רוצה.

מאיר חלבי: העמותה הגדולה במדינת ישראל, שיש לה 50,000, ארגון נכים, 91 יבחרו את היושב ראש, מה זה, אתם בקומופלאש?

מאיר חלבי: כמו כן, אנחנו דורשים, בשם 50,000 נכים אני מדבר, אנחנו מבקשים את תמיכת הוועדה לביקורת המדינה, בחירות אישיות ליושב ראש ארגון נכי צה"ל על ידי כלל החברים בעמותה, כל נכה מצביע - - -

קארין אלהרר: אין לי סמכות - - -

מאיר חלבי: סליחה, סליחה.

מאיר חלבי: רגע, חיים.

מירב בן ארי: איך אתה מבקש משהו - - -

בצלאל סמוטריץ': חיים, חיים.

מאיר חלבי: רגע, חיים.

מאיר חלבי: הארגון יעסיק רק נכי צה"ל ומבקר הארגון יהיה מבקר חיצוני.

קארין אלהרר: תודה.

מאיר חלבי: רגע.

קארין אלהרר: לא, סיימת.

מאיר חלבי: אני רוצה שהוועדה תבדוק את חברי העמותה שהיו ב-25 השנה האחרונות - - -

מירב בן ארי: אבל אין לנו את הסמכות הזאת, זה לא - - -

מאיר חלבי: רגע, הארגון הפך לבית חרושת לייצור נכים בראשות חיים בר - - -

מירב בן ארי: אין לנו סמכות - - -

מאיר חלבי: מה קרה לך?

מאיר חלבי: מייצרים נכים - - -

מירב בן ארי: אדוני, מה זה מה קרה לי?

מירב בן ארי: אתה נותן לי סמכות שאין לנו.

בצלאל סמוטריץ': הם עושים את הפוליטיקה של הארגון פה.

חיים ילין: מאיר, מאיר.

חיים ילין: תבקש דיון בוועדת חוץ וביטחון, לא פה.

מאיר חלבי: רגע, סעיף אחרון ואני מסיים.

חיים ילין: תבקש דיון בוועדת חוץ וביטחון, זה לא המקום פה.

מאיר חלבי: סעיף אחרון, חיים.

קארין אלהרר: אני סוגרת את הדיון.

מאיר חלבי: סעיף אחרון ואני מסיים, קארין.

קריאה: אתה יכול להתבייש.

קריאה: הלוואי שהיו עוד עשרה כמו חיים בר.

מאיר חלבי: קארין, אני מסיים.

קארין אלהרר: אני אומרת את הדבר הבא, אם לא יהיה כאן רגוע אני נועלת את הדיון ובזה אני מסיימת את הפרשה.

מאיר חלבי: מה שאני רוצה, בסעיף אחרון, אליך חיים בר, יקירי, אחי הצעיר, אני מפנה אותך על ידי הנביא, המשורר בכל הזמנים, הנביא ישעיהו פרק ה' פסוק ד', 'מה לעשות עוד לכרמי ולא עשיתי בו, מדוע קויתי לעשות ענבים ויעש באושים', בעת הזאת כל מה שתעשה ושלא תעשה ויעש באושים.

מאיר חלבי: ולכן אני מציע לך, כאן ועכשיו, במקום מכובד זה, תן את נאום ההתפטרות שלך ובכך תגאל מייסורים ותפתח את חגיגות יום העצמאות לקהילת נכי צה"ל, תודה.

אורלי לוי אבקסיס: זה לא הדיון.

אורלי לוי אבקסיס: אתם מפספסים.

קארין אלהרר: חברת הכנסת מירב בן ארי.

מירב בן ארי: תודה.

מירב בן ארי: אני אגיד בדקה, כי יש כאן אנשים שבאו במיוחד ליום הזה.

מירב בן ארי: אני רוצה להגיד לך שני דברים.

מירב בן ארי: אחת, אין לנו את הסמכות לעשות את מה שאתה מציע.

מירב בן ארי: זה קודם כל שתדע.

מירב בן ארי: אין לנו את הסמכות, זו ועדה לביקורת המדינה.

מירב בן ארי: כמו שאמרתי לך, אני נמצאת פה כבר שנתיים, אני חברה בה, אני יודעת מה הסמכויות שלנו, יושבת ראש הוועדה אמרה את זה, חשוב שתדע, אתה מבקש מאיתנו דברים שהם פשוט לא ישימים.

מירב בן ארי: ואני רוצה לומר משהו אחד, כי הדיון פה הוא על בית הלוחם באשדוד, עליו הדיון ועליו צריך להתמקד.

מאיר חלבי: לא, התנהלות ארגון נכי צה"ל.

מירב בן ארי: ובית הלוחם באשדוד.

מירב בן ארי: אתה מסכים איתי שגם הנושא של בית הלוחם?

מירב בן ארי: גם אתה התייחסת אליו בדברים שלך.

מאיר חלבי: אבל אני אומר, אני נכנסתי להתנהלות ארגון נכי צה"ל, ההתנהגות הכושלת והארגון הפך לבית חרושת לייצור נכים.

מירב בן ארי: אוקיי, אז אדוני, אני לא אגיד לך מה שאני חושבת על העניין של בית הלוחם, רק תעלו ותבנו כמה שיותר מהר, זה מבחינתי המשפט היחיד שאני אגיד, כי זה לטובתכם.

מירב בן ארי: רגע, רגע, לא צריך מחיאות כפיים, זה גם אסור, אני רק רוצה להגיד לך משהו אחד, אתה חייב להבין שההתערבות של ועדת הביקורת מתחילה ונגמרת בדוח מבקר המדינה.

מירב בן ארי: אנחנו לא יכולים להתערב בתהליכים הפנימיים של הארגון שלכם.

מירב בן ארי: תבין את זה וזה לא יעזור אם תצעק עליי.

מאיר חלבי: אז אני אקריא לך מה הוא כותב, מבקר המדינה, עוד שנייה.

מאיר חלבי: נקרא מה כותב מבקר המדינה.

מירב בן ארי: זו הסיטואציה.

מירב בן ארי: אין בעיה, לגופו של עניין, בבקשה, אבל לא לתוך התהליכים הפנימיים של הארגון.

קארין אלהרר: תודה.

קארין אלהרר: חברת הכנסת אורלי לוי.

אורלי לוי אבקסיס: תודה רבה לך, חברתי, חברת הכנסת קארין אלהרר.

אורלי לוי אבקסיס: קודם כל אני מברכת על הדיון הזה - - -

מירב בן ארי: אני חושבת שהמיקרופונים לא עובדים.

אורלי לוי אבקסיס: נראה לי שעכשיו כן.

אורלי לוי אבקסיס: תראו, זה נושא רגיש וטעון, זה לא הפעם הראשונה שאנחנו נמצאים כאן ודנים באמת בהתנהלות תחת ביקורת או אחרת של מי שעומד בראש הארגון.

אורלי לוי אבקסיס: אני מנסה שנייה אחת לעשות זום אאוט ולנסות לצאת מתוך אולי השיקולים הפוליטיים של קבוצה כזו או אחרת, זה לא משרת אף אחד.

אורלי לוי אבקסיס: אני רוצה לבוא ולטעון על המדינה שלנו, אני רוצה לבוא ולטעון על משרד הביטחון שאונס את הארגון להסכים הסכמות על חשבון הנכים ואין לי טענה אליך, חיים בר, כי חלק מהמכתבים מופיעים פה, הטענה היחידה היא שבמצב הנתון הזה אתה לפעמים נאלץ לומר דברים שמופיעים במסמכים שעליהם אחר כך מסתמכים במשרד הביטחון כמי שבשם הנכים הסכמת לוותר על זכויות שעולות הון תועפות בסופו של דבר ואז משרד הביטחון מצא לו שיטה נהדרת, מחד הזכויות האלה במצטבר שוות מאות מיליוני שקלים ומאידך הוא עוזר לארגון בעשרות מיליוני שקלים, אחלה דיל.

אורלי לוי אבקסיס: אני רוצה להקריא פה משהו ואני בטוחה, כי ראיתי את המסמך שהכחשת אחר כך, אבל אני רוצה להקריא לך, חברת הכנסת קארין אלהרר, מכתב שבו באים ומעלים מה שהיה באותה ישיבה והמסמך הזה, רק כדי שתבינו מידי מי הוא יוצא בסופו של דבר, הוא יוצא ממשרד הביטחון, ניר בן משה, לשכת המנכ"ל, עוזר בכיר למנכ"ל, והוא אומר ככה, התאריך הוא 2014.

אורלי לוי אבקסיס: זה מתחיל ככה, עיקרי הדברים מהפגישה, 'יושב ראש ארגון הנכים עדכן כי הארגון נדרש בעבר לקצץ בהוצאותיו ועשה זאת ללא פגיעה בנכים.

אורלי לוי אבקסיס: בקשת הארגון היא להקצות 25 מיליון ₪ מתקציב תמיכות במטרה לתקצב את פעילות בית הלוחם.

אורלי לוי אבקסיס: ארגון הנכים מכיר בצורך לקצץ בתקציב כתוצאה מהמציאות התקציבית, הארגון מציע כי מקורות הקיצוץ יהיו על חשבון הטבות לנכים', העברתי לך את המכתב הזה, 'מהן ניתן לחסוך ולהתייעל'.

אורלי לוי אבקסיס: כאשר חיים בר והארגון באים ואומרים 'העליתם על המסמך דברים שאני לא באמת הסכמתי להם, לפחות לא באופן כל כך ברור', בא משרד הביטחון ומאיים עם הכלי הכי חזק שלו, 'אנחנו נפסיק לגבות את דמי החבר בעבורכם'.

אורלי לוי אבקסיס: יש לי מכתב של הארגון שבא ואומר איך ייתכן הדבר, והם אומרים שמדובר פה בסחיטה באיומים, אתם פונים לראש הממשלה ואומרים, אבל הפרוטוקול הזה הוא מאותה פגישה.

אורלי לוי אבקסיס: יכול להיות שעשיתם חישוב מחדש, לפעמים, אתם יודעים, בתוך פגישה יש כל מיני דברים שבמשתמע או בישיר.

אורלי לוי אבקסיס: התוצאה היא אחת, במשרד הביטחון הבינו בצורה נכונה, או ככה רצו להבין, אבל שהארגון מוכן לוותר על זכויות של הלוחמים הללו, שנתנו את מיטב חייהם.

אורלי לוי אבקסיס: תאמינו לי, אני נשואה לנכה צה"ל.

אורלי לוי אבקסיס: אני יודעת מה קורה, דרך אגב, בעלי באופן מסורתי, שלא תחשבו על הפוליטיקה, הוא לא מצביע, הוא לא אוהב מה שקורה בארגון ולכן הוא גם לא מצביע, לא לכאן ולא לכאן, לא אופוזיציה ולא קואליציה, אז תסמכו עליי שאני נטולת באמת איזה שהם שיקולים פוליטיים אחרים.

אורלי לוי אבקסיס: המסמכים שעומדים בידי הם תעודת, אתם יודעים מה?

אורלי לוי אבקסיס: בושה למדינת ישראל שהיא סוחרת בזכויות הנכים ומאיימת על הארגון היציג ויכול להיות שהיא תופסת את הארגון כארגון חלש, עובדתית היא שהמדינה רוצה לקצץ מאות מיליונים על חשבונם של הנכים ובתמורה ייתנו 25 מיליון ונוספו עוד 5 מיליון, 30 מיליון.

קארין אלהרר: חברת הכנסת לוי - - -

אורלי לוי אבקסיס: אנחנו חייבים להבין שבמצב שבו המדינה סוחטת את הארגון מי שמשלם זה אותם אנשים שמשלמים מהיותם מגיל 18 כשהתגייסו לצבא, נתנו את מיטב שנותיהם, הילדים שלהם משלמים, המשפחה שלהם משלמים, שלא לדבר על הנכים הקשים שההורים שלהם הפכו להיות העובדים הסיעודיים שלהם.

אורלי לוי אבקסיס: מישהו צריך לעמוד בגב זקוף ולהגיד, גם אנחנו, חברי הכנסת, נגן עליכם, אתם לא לבד.

קארין אלהרר: תודה.

קריאה: זה שהיושב ראש לא נכה צה"ל.

קארין אלהרר: חבר הכנסת סמוטריץ.

בצלאל סמוטריץ': תודה רבה, גברתי יושבת הראש.

בצלאל סמוטריץ': קודם כל ברור שהמדינה כמדינה, על זה אין ולא יכול להיות ויכוח, מחויבת לנכי צה"ל, מחויבת והניסיונות לקצץ לארגון בכל מיני תואנות מתואנות שונות הם ניסיונות חמורים שאני חושב שאם אנחנו, כחברי כנסת, לאו דווקא בכובע הזה של ועדה לביקורת המדינה, יכולים וצריכים לעמוד כנגד הדבר הזה, זה דבר חשוב ונכון.

בצלאל סמוטריץ': ראינו כאן, כנראה שבתוך הארגון הזה יש מחלוקות ויש ויכוחים, וכמו כל ארגון פוליטי, יש בו קואליציה ואופוזיציה ואני לא מביע עמדה, אין לי מושג.

בצלאל סמוטריץ': למרות שהשקעתי בדיון הזה הרבה מעל ומעבר למה שאני משקיע בדיונים אחרים, ישבתי עם שני הצדדים לא פעם אחת ולא פעמיים ועברתי על הניירות וכל המסמכים, כל אחד הרי מציג את המסמכים כפי שנראה לו, בסופו של דבר ההתרשמות שלי שהארגון קיבל את ההחלטות שלו בצורה חוקית, מסודרת, סבירה, לפי התקנון.

בצלאל סמוטריץ': לא אנחנו, לא מבקר המדינה, לא אף אחד אחר לא אמור להחליף את שיקול הדעת שהמחוקק נתן להם, זה בסוף ארגון סטטוטורי.

בצלאל סמוטריץ': מישהו שיש לו תלונות, או רוצה לשנות את התקנון ואת שיטת הבחירות, אז לך לרשם העמותות, תאמין לי שאני אפילו לא יודע לייעץ לך איך עושים את זה כרגע, זה לא נושא הדיון.

בצלאל סמוטריץ': כל עוד הארגון מתנהל על פי הסדר, כל ההחלטות התקבלו כדת וכדין, התבססו על השיקולים, היה מבקר המדינה, נתן דוח חשוב, הצביע על כמה נקודות שככל הנראה לא נלקחו בחשבון, ביקש לבדוק את העניינים האלה מחדש, העניינים האלה נבדקו מחדש, ההחלטה אושררה, לנו כוועדה אין יכולת, אבל אני חושב שזה גם לא נכון ולא צודק להיכנס ולהפוך לכלי בתוך המלחמה הזאת.

בצלאל סמוטריץ': ועוד פעם, חברים, אני לא נוקט עמדה, אני לא יודע מי צודק, מי לא צודק, אני יודע שיש ארגון, אני יודע שיש לו הנהלה נבחרת כדת וכדין, שקיבלה החלטות בצורה מסודרת, לא גנבו, לא העלימו נתונים, עשו את כל התהליך בצורה מסודרת, אין דרך אחרת.

בצלאל סמוטריץ': תיפגשו בקלפי בפעם הבאה שיש בחירות ותנסו להחליף הנהגה.

בצלאל סמוטריץ': כל עוד זו ההנהגה, ההחלטות שהיא מקבלת הן לגיטימיות וצודקות, ככה זה עובד, אנחנו לא יכולים ולא צריכים להתערב.

בצלאל סמוטריץ': עצוב, אני אומר באמת, חשבתי תמיד שהמצב שלנו הכי גרוע פה בפוליטיקה, אז כנראה שיש לכולנו, ליושבים מסביב לשולחן וליושבים מסביב ללמוד לנהל את המחלוקות בצורה יותר עניינית ופחות אמוציונלית.

קארין אלהרר: תודה.

קארין אלהרר: חבר הכנסת בן ראובן.

איל בן ראובן: בוקר טוב לכולם.

איל בן ראובן: ראשית אני רוצה לומר לכם שלפחות בשבילי, נכי צה"ל, שחלק מהם אני מכיר פה, לדעתי גם היו תחתיי במקומות כאלה ואחרים ולכן אני חושב שהפורום הזה שיושב פה הוא מהפורומים, הוא מהאנשים החשובים ביותר בחברה הישראלית.

איל בן ראובן: כך אנחנו צריכים להתייחס וכך אנחנו צריכים לדאוג, שבאמת מדינת ישראל תדאג לכל מה שאפשר לתת על מנת שאתם ואנחנו נוכל לממש ולתת לכם את מה שמגיע לכם, וזה נכון לכולם.

איל בן ראובן: למול זה אני רוצה לומר לכם כך, הדיון כאן בוועדה לביקורת המדינה, חייב להיות, חייב, וזה תפקידנו ואתם חייבים להבין את זה, אני מבין את האמוציות שיש פה, אבל אנחנו לא יכולים וזה לא תפקידנו לטפל בכך.

איל בן ראובן: אנחנו נשמח להיפגש ולעשות כל מיני דברים כדי לעזור לארגון ולעזור לכם בכל מיני מקומות ואנחנו עושים את זה.

איל בן ראובן: אני אומר לכם שחלק מהדיון, למשל לגבי מה שאמרה פה אורלי, חלק מהדיונים אני אמליץ בין השאר לעשות דיון בוועדת חוץ וביטחון - - -

אורלי לוי אבקסיס: מצוין.

איל בן ראובן: על הנושאים כדי לקדם ולחזק את הארגון כי מגיע לאנשים בארגון הזה לקבל את מה שמגיע להם.

קארין אלהרר: תודה.

איל בן ראובן: רגע, רגע, רגע.

קארין אלהרר: יש פה עוד, תראה כמה אנשים וכולם רוצים לדבר.

איל בן ראובן: אז אני אגיד מיד את הדברים.

איל בן ראובן: כבוד היושבת ראש, אני מציע פה לקבל שתי החלטות.

איל בן ראובן: החלטה אחת, בעיניי פשוטה, רבותיי, הנתונים לגבי בית הלוחם באשדוד הם, ממה שמוצג בנתונים, אין פה שום מובהקות למקום כזה או אחר ולכן אין לנו כוועדה אלא לקבל את החלטת הדרג המקצועי שבמקרה הזה הם הארגון, שזו הלגיטימציה שלו ולכן, בשפה של השריונרים זה, לגבי בית הלוחם 'נהג, התקדם', קדימה, תתחילו להניע את הדבר הזה.

איל בן ראובן: הדבר השני, לגבי הנקודה השנייה, אם אני מבין נכון, יוסי ביינהורן, מבקר המדינה נמצא כרגע ועובד ויושב ורואה את התהליך ואני מניח שבית הלוחם החדש נמצא כחלק מהדברים, מהתהליכים שקורים שם, יש מבקר מדינה, הוא יגמור את הדוח ואנחנו דנים בו.

איל בן ראובן: אני מציע להפריד בין דוח מבקר המדינה לעבודת מבקר המדינה כרגע לסוגיית בית הלוחם.

איל בן ראובן: והדבר השלישי, אני חושב שיש פה נתון של ירידה במשאבים.

איל בן ראובן: אנחנו נצטרך לראות במעלה הדרך והארגון יצטרך להציג איך הוא מתיישר, יש לו את הבסיס לכך, להתיישרות במעלה הנתונים.

איל בן ראובן: תודה רבה.

קארין אלהרר: תודה.

קארין אלהרר: חיים בר.

קארין אלהרר: שתי דקות.

חיים בר: אני רוצה להתייחס לאמירות שנאמרו פה על האנשים שדמוקרטים ולא דמוקרטיים, התוצאות של הבחירות בארגון נכי צה"ל על פי מה שיש היום קבעו שאני יושב ראש הארגון.

חיים בר: זה לא בחירות ראשונות, זה כבר שלוש מערכות בחירות שעברנו.

קארין אלהרר: אני רק אעזור לכם - - -

חיים בר: עברנו.

חיים בר: חבר'ה, עברנו.

חיים בר: אני רוצה להתייחס לדברים שנאמרו פה גם על ידי חברת הכנסת ברקו בנושא האם זכויות נכי צה"ל נפגעות כתוצאה מכספים שמשרד הביטחון נותן לארגון נכי צה"ל, התשובה חד משמעית לא.

חיים בר: בימים האלה - - -

אורלי לוי אבקסיס: למרות שהם רצו.

חיים בר: בימים האלה עבר בקריאה ראשונה בכנסת חוק, תזכיר חוק הנכים - - -

אורן אסף חזן: אתה מאיים עליי? - - - בגלל זה אתם נראים ככה.

אורלי לוי אבקסיס: אורן.

אורן אסף חזן: הוא אומר, הוא חבר מרכז ליכוד, אז אני צריך לעשות מה שהוא אומר.

אורן אסף חזן: חצוף.

קריאה: אוי ואבוי.

חיים בר: גברתי היושבת ראש, את מבינה למה ארגון נכי צה"ל לא עשה את זה, אלא עשו את זה אנשים מחוץ לקבוצה הזאת?

חיים בר: זאת הנקודה.

חיים בר: אבל אני אמשיך, בבקשה.

ענת ברקו: רגע, אתה רוצה להגיד שהיום, אחרי 40 שנה, אנשים שלא נותנים להם את אותם תרופות או שהסיפור של הרכב של הרכב, שזה לא שלוש שנים, זה ארבע שנים, או המנגנון ששואב לטובת המנגנון על חשבון הנכים עצמם, זה לא קיים?

ענת ברקו: זה סתם?

חיים בר: אני אסביר.

ענת ברקו: אבל יש לך אנשים עם תחושה כזאת, אז משהו רקוב בממלכת דנמרק, יש בעיה.

חיים בר: התחושה, התחושה - - -

ענת ברקו: יש בעיה.

חיים בר: סליחה, חיים, תעצרו - - -

ענת ברקו: לא, הוא יודע שישבתי, בניגוד להרבה אחרים שיושבים כאן כרגע, אני ליוויתי את כל חוק התגמולים מ-א' ועד ת' ונלחמתי על זכויות נכים.

ענת ברקו: על כל פסקה ועל כל סעיף בחוק.

ענת ברקו: קודם כל הטעות שלכם היא שאתם רבים, מספיק עם זה.

ענת ברקו: הקרבתם כל כך הרבה, תמצאו את הדרך להגיע לעמק השווה.

קארין אלהרר: אפשר לסיים?

ענת ברקו: אבל גם, אי אפשר לעשות את זה, בר, גם התחושה של הנכים שהם היום נמצאים במצב שהם צריכים להתחנן על מה שפעם היה מובן מאליו ומגיע להם, זה לא נכון, זה לא טוב.

חיים בר: אני רוצה לסיים את מה שהתחלתי לומר ואני אומר את זה.

חיים בר: בימים האלה עבר בקריאה ראשונה בכנסת תזכיר חוק הנכים.

חיים בר: הוא לא עבר לפני זה כי אני התנגדתי עד שלא יעבור הנושא של גורן, גורן עבר.

חיים בר: בגורן היה המרכיב של הרכב, בלבד, ושם בגורן הייתה הארכת תקופת הרכב משלוש וחצי לארבע, נקודה, כל היתר, גברתי, נמצא בתזכיר חוק הנכים.

חיים בר: 85% מזכויות נכי צה"ל עד לרגע זה לא מעוגנות בחקיקה, הכול עושים לך טובות.

חיים בר: איפה הייתם עד היום?

חיים בר: אז כן, מחר בבוקר, ואחרי קריאה שנייה ושלישית בכנסת כל ה-100% האלה יהיו בחקיקה.

ענת ברקו: אנחנו - - -

חיים בר: נכון, נכון.

חיים בר: לא רק ש - - -

ענת ברקו: אני נתתי את ה - - -

חיים בר: אני יודע, גברתי, הייתי בוועדה, הייתי, לא רק שגורן היטיב עם הנכים, כי הם נתנו לחייל שממשיך שירות סדיר מעל חצי שנה כתוצאה מהכשרה יוכשר כסדיר בתנאי קבע, כדי שהוא לא יהיה איש קבע.

חיים בר: אחת.

חיים בר: שתיים - - -

קארין אלהרר: תודה, זה לא נושא הדיון.

מאיר חלבי: זה לא הנושא.

מאיר חלבי: זה לא הנושא ואתה גם לא מדייק.

מאיר חלבי: אתה לא היית בוועדת גורן בישיבות.

חיים בר: איתך אני אפגש בבית משפט, נראה מי מדייק.

מאיר חלבי: הנה, זה יושב ראש הארגון.

חיים בר: המשך, גברתי.

מאיר חלבי: גם אתה ו - - -

קריאה: על חשבון מי הוא נפגש בבית המשפט?

חיים בר: על חשבונו של ארגון נכי צה"ל.

חיים בר: אני רוצה עוד משפט אחד לומר, נושא פוליטי, הסכם פוליטי עקרוני שהוא פלילי, ומי שעשה את זה אנחנו נטפל בזה בדרכים אחרות.

חיים בר: נאמר פה על ידי בן אדם שהיה הסכם פוליטי ביני לבין מישהו אחר ממחוז השפלה שהסכמתי לבנות בית לוחם בתמורה לבחירות.

חיים בר: שקר וכזב.

קארין אלהרר: אוקיי.

קארין אלהרר: תודה.

חיים בר: שקר וכזב, נקודה.

קריאה: מה זה?

קריאה: מה ההסכם הקואליציוני?

חיים בר: שקר וכזב.

חיים בר: המכתב - - -

קריאה: אתה יודע ש - - -

קריאה: חוצפן, ההסכם הקואליציוני - - -

קארין אלהרר: עידן קליימן, בבקשה.

חיים בר: גברתי, התפקיד שלי - - -

קארין אלהרר: לא, אתה סיימת, אדוני.

חיים בר: אני רוצה לסיים.

מאיר חלבי: הוא רוצה לקחת את כל הזמן.

קארין אלהרר: עידן קליימן, בבקשה.

קארין אלהרר: שתי דקות.

עידן קליימן: בוקר טוב.

עידן קליימן: משתי הדקות האלה אני אבזבז את ה-20 שניות על משהו שהיה אמור להיעשות פה וזה קודם כל לבקש ממך סליחה.

עידן קליימן: אני מתפלא שהתחילו פה את המצגת בלי לבקש ממך סליחה על מה שעשו, על הסרטון המכוער והנבזה הזה שתקף אותך כאילו את קיבלת החלטות מראש.

עידן קליימן: לי חבל מאוד שהדיון שנערך היום, שנוגע לארגון נכי צה"ל, הוא משני עברי המתרס.

עידן קליימן: אני יושב ראש מחוז תל אביב, אחראי על 40% מהחברים בארגון נכי צה"ל.

עידן קליימן: נכון שחיים בר אחראי על 100%, אבל אני אחראי על 40% ולידי יושב פה, נעים עזר, יושב ראש מחוז ירושלים, ויחד אנחנו אחראים על 50% ואני אומר לכם, ביחד עם נעים ובשם נעים, נעים, אתה מרשה לי, שהרבה מאוד מהדברים שנאמרו לכם פה מאוד מאוד לא מדויקים, אבל אני מבקש להתחיל קודם כל בדברים שנאמרו לכם בחדרי חדרים.

עידן קליימן: אני מבקש להבהיר באופן חד משמעי, ובכך להפריך את כל הסיסמאות הריקות מתוכן שנאמרו כאן, תוך כדי הסתה מכוערת, שאנחנו נציגי מחוז תל אביב או נציגי מחוז ירושלים, חלילה וחס מתנגדים להקמת בית לוחם באשדוד או בשפלה.

עידן קליימן: לא רק שאין לנו התנגדות - - - כדאי שאת הצחוק שלך תסתום, לא רק שאין לנו התנגדות, לא רק שאנחנו בעד, אלא גם בניגוד לכמה מהדוברים כאן חלקנו, ואני במיוחד, גם לקחתי חלק פעיל בגיוס כספים למען המטרה הזאת.

עידן קליימן: הופעתי והצטלמתי לסרטון שמטרתו לגייס כספים בקהילות היהודיות וזה האי-מייל של התודה של גיוס של 900,000 פאונד, שאומרים לי 'תודתנו מקרב על ההיענות לסייע לחברינו באנגליה על שיתוף הפעולה'.

עידן קליימן: אז שאף אחד לא יגידלי פוליטי, כי מה שאנחנו אומרים פה זה לא פוליטי, פה זה עובדות, אז בוא נדבר על עובדות.

עידן קליימן: אני אומר, גם אם התהליך היה תקין, שטענו פה שהוא תקין, ואני לא יוצא נגד כל הקומבינות ומה שהיה בסקר ההיתכנות המגוחך הזה, ומה שהיה ב - - - פה הביאו לנו כמו ילדים בני 4 את רפי סמית, שעשה 500 טלפונים וקבע שצריך בית לוחם באשדוד.

עידן קליימן: לא שאל אם צריך בראשון או ביבנה, ששם יש עוד 2,000 נכים ואומר מנכ"ל ארגון נכי צה"ל, 'אני לא דואג לנכי מחוז תל אביב, או נכי מחוז ירושלים או אחרים', כשאני בא ואומר שכל הנכים אותו דבר, ואף אחד לא שואל למה 4,000 נכים במחוז השפלה - - -

קריאה: 7,000.

עידן קליימן: 4,000, אל תתקן אותי.

קריאה: 7,000.

עידן קליימן: אל תתקן אותי, 4,000 שגרים בראשון - - - תן לסיים משפט ואל תתערב.

עידן קליימן: יש 7,000 בשפלה, 4,000ב אזור ראשון, ה-4,000 האלה - - -

אורלי לוי אבקסיס: מה זה משנה?

עידן קליימן: אל תפריע לי.

קריאה: חיים, תעזוב, מה אכפת לך מה הוא אומר.

עידן קליימן: אני בא ואומר, שגם אם נקבל שהתהליך היה תקין, שאמר פה חבר הכנסת סמוטריץ, אז נגיד שהתהליך היה תקין וגם הוכחנו שאנחנו בעד, יש בעיה אחת, אין כסף.

עידן קליימן: תבינו, אין כסף.

עידן קליימן: אתם לא יכולים לחלק, אתם לא יכולים לצאת למה שאין לכם ואין כסף.

עידן קליימן: מה זה אין כסף?

אורן אסף חזן: אם הם ייתנו את זה - - -

עידן קליימן: אני אסביר לך, יקירי, תן לי דקה.

אורן אסף חזן: כל פעם זורקים - - -

חיים רונן: מה זה אין כסף?

חיים רונן: למי אין כסף, עידן?

עידן קליימן: אין כסף.

חיים רונן: הצגתי לך פה, מבקר המדינה יכול לבדוק את הנתונים - - -

עידן קליימן: עכשיו אני אגיד, אין כסף - - -

מירב בן ארי: אבל לפני דקה אמרת שבראשון כן יש.

קארין אלהרר: די, מירב.

אורן אסף חזן: אז אתם רוצים לבנות את זה במקום אחר.

עידן קליימן: לא, אני אומר, לא הבנת אותי, יקירתי.

מירב בן ארי: כשהיא נתנה כאן נאום של שתי דקות - - - אי אפשר לשאול פה שאלה?

עידן קליימן: אז אני אסביר.

מירב בן ארי: רק תענה לי, יש כסף - - -

עידן קליימן: כאשר יהיה כסף את תבני.

עידן קליימן: ואני אמרתי שאני הראשון - - -

אורן אסף חזן: באשדוד?

עידן קליימן: איפה שיחליטו אנשי השפלה.

עידן קליימן: רוצים באשדוד?

עידן קליימן: שייבנו באשדוד.

עידן קליימן: אני מכבד החלטות של ועידה.

עידן קליימן: עכשיו אני רוצה להסביר.

עידן קליימן: אנחנו באים ואומרים, המסמך הזה שחברת הכנסת אורלי לוי הציגה הוא לא כזה, לא נאמר כנאמר, שיהיה ברור, הארגון קיבל השנה את ה-25 מיליון שקלים האלה וזה על חשבון זכויות הנכים, ומה-25 מיליון שקלים האלה הארגון כבר עכשיו היה בחדלות פירעון.

עידן קליימן: אז שלא יגידו לנו שזה עוד כמה שנים ואני אסביר לכם.

עידן קליימן: הדירות - - -

אורן אסף חזן: רגע, זה ה - - -

קארין אלהרר: רגע.

אורלי לוי אבקסיס: אל תפריעו.

אורן אסף חזן: אני רוצה לעזור לו.

קארין אלהרר: אבל, אורן, אל תעזור.

קריאה: כן, העלו לארבע שנים את הרכב.

עידן קליימן: חבר'ה, כל השנים ארגון נכי צה"ל קיבל תמיכות בסך 8 מיליון, עכשיו - - -

קארין אלהרר: נא לסיים.

עידן קליימן: עכשיו אני הולך לפאנץ' ליין.

עידן קליימן: מה שאני אומר, ונתחיל במשפט האחרון, ובזה אני אסיים, שבו אמר לכם בלי בושה יושב ראש הארגון לפני דקה, שיקר אתכם, עכשיו שיקר לכם, פה בישיבה, שיקר לכם בפנים, אמר שאין הסכם, בבקשה, הנה סטנוגרמה של ריאיון, תראו כמה הוא מסכים איתי.

עידן קליימן: שואלים אותו, 'בימים אלה גומרים לבנות את בית הלוחם בבית שבע', שואלים אותו מה דעתו על אשדוד והוא אומר 'אני לא רואה את ארגון נכי צה"ל בשנים הקרובות נכנס להרפתקה כלכלית של בניית בית לוחם באשדוד'.

עידן קליימן: הבעיה היא התפעול השוטף, מדובר בעלות של 17 מיליון ואחרי זה יש ריאיון איתו בלוחם, אחרי כמה ימים - - -

קריאה: משפט, משפט.

עידן קליימן: ושואלים אותו, זה אותו ריאיון, עם אותו עיתונאי - - -

אורן אסף חזן: ממתי זה?

עידן קליימן: שבוע אחרי.

עידן קליימן: הוא אומר 'אני מכיר בצורך לבנות בית לוחם באשדוד', זה הסטנוגרמה - - -

אורן אסף חזן: ממתי?

עידן קליימן: בתחילת הקדנציה שלו.

מירב בן ארי: באיזה שנה?

עידן קליימן: בתחילת הקדנציה, ב-2009, כשהמצב של הארגון היה עם 50-60 מיליון - - -

בצלאל סמוטריץ': אפשר להבין מה זה רלוונטי לדיון עכשיו?

בצלאל סמוטריץ': את החשבונות הפנימיים ביניהם הם סוגרים פה עכשיו?

בצלאל סמוטריץ': מה זה הדבר הזה?

עידן קליימן: ואני שואל - - - 20 שניות אחרונות, חברת הכנסת.

בצלאל סמוטריץ': לא הבנתי מה אמרת.

עידן קליימן: אני שואל איך ייתכן, חברי הכנסת, שיש את זה ואת זה בהפרש של שבוע?

עידן קליימן: אז הנה התשובה, מה שהוא אמר שלא היה, הנה זה, ההסכם הקואליציוני שאומר חד משמעית, הארגון יקבע סעיף תקציבי במסגרת תקציב 2009 לקידום בניית בית לוחם באשדוד - - -

קריאה: כי בנינו בבאר שבע - - -

עידן קליימן: ונבחרי המחוזות בהסכם יצביעו עבור מר חיים בר.

עידן קליימן: אז הנה, על הגב שלנו, על הגב שלנו כסף שאין לנו, על זכויות שאנחנו צריכים להיאבק.

עידן קליימן: אני ביקשתי ממנו - - -

בצלאל סמוטריץ': מה אתה רוצה שנעשה?

בצלאל סמוטריץ': מה אתה רוצה שנעשה?

עידן קליימן: אני ביקשתי ממנו לוביסט - - -

בצלאל סמוטריץ': מה אתה רוצה שנעשה?

עידן קליימן: ביקשתי ממנו לוביסט לזכויות הנכים, הוא לא הסכים לתת.

בצלאל סמוטריץ': מה אתה רוצה שנעשה?

עידן קליימן: אבל לוביסט שייצא נגדנו, את זה הוא נתן.

בצלאל סמוטריץ': מה אתה רוצה שנעשה?

קריאה: הוא מכר את זכויות הנכים.

אורן אסף חזן: רגע, שואל אותך חבר הכנסת סמוטריץ, מה אתה מציע?

עידן קליימן: אני מציע הצעה מאוד פשוטה, מבקר המדינה הוא גוף מקצועי, הוא גוף מנוסה, הכי מנוסה במדינה, עם הכי הרבה ניסיון, תעצרו, תחכו לדוח שלו, תראו מה הוא אומר, מה הוא מציע.

עידן קליימן: אני אמרתי, גם לאורך הזמן הזה, אני מתנדב לנסוע ולהתרים לאשדוד, מתנדב.

אורן אסף חזן: רגע, אני איתך, מה יקרה אם הדוח ייצא עוד חמש שנים?

עידן קליימן: הנה מבקר המדינה פה, הוא יענה - - -

בצלאל סמוטריץ': המבקר הוציא דוח ב-2014 - - -

קריאה: עוד ארבעה חודשים לא יהיה בית לוחם באשדוד.

בצלאל סמוטריץ': חיים, די.

בצלאל סמוטריץ': בבקשה.

בצלאל סמוטריץ': אף אחד לא מחכה לשום דבר.

בצלאל סמוטריץ': המבקר גמר דוח ב-2014, עכשיו הוא עומד לעשות עוד פעם בדיקה.

בצלאל סמוטריץ': מה הוא רוצה, לשתק את המערכת?

בצלאל סמוטריץ': אתה מבין?

בצלאל סמוטריץ': הוא לא מצליח לקדם את מה שהוא רוצה דרך הארגון אז הוא בא אלינו שנוציא לו את הערמונים מהאש, איזה מין דבר זה?

קריאה: נכון, בדיוק ככה.

קריאה: מה אתה רוצה?

קריאה: כוח פוליטי?

בצלאל סמוטריץ': אני רוצה שתנהלו את העניינים שלכם בפנים, אל תבואו אלינו - - -

קריאה: אנחנו רוצים לייעל אותם.

בצלאל סמוטריץ': אז יש דמוקרטיה, יש ארגון נבחר.

קריאה: בוא תקשיב להצעות שלנו.

בצלאל סמוטריץ': אני מקשיב - - -

אורלי לוי אבקסיס: הוא ייתן לך שיעור בדמוקרטיה, אתה מבין?

קריאה: כן, אני יודע, הם רוצים התפקדות.

קריאה: את הדם שלנו אנחנו נתנו.

בצלאל סמוטריץ': מה זה קשור?

קריאה: בוא תקשיב למה אנחנו רוצים.

בצלאל סמוטריץ': חבר'ה, מה זה קשור?

אלעזר שטרן: חבר'ה, די, אל תתווכחו איתו.

קריאה: תת אלוף פה.

אלעזר שטרן: בסדר, הוא חבר כנסת.

אלעזר שטרן: חבר'ה, די.

קארין אלהרר: די, די.

מירב בן ארי: זה דיון שלהם.

קארין אלהרר: יוסי ביינהורן.

דניאל בן אבו: קארין, אני נשוא העניין, אני יכול לדבר שתי דקות?

דניאל בן אבו: יושב ראש מחוז השפלה, שבו בונים בית לוחם, אני יכול לקבל שתי דקות?

קארין אלהרר: אתה רשום.

קארין אלהרר: יש לפניך.

קארין אלהרר: אני אומרת ככה, זה סדר הדוברים, עד לסוף הדיון יש שש דקות.

קריאה: מה?

קארין אלהרר: אתם בזבזתם את כל הזמן בלצעוק אחד על השני.

מירב בן ארי: בדיוק כמו פעם שעברה.

קארין אלהרר: ידבר קודם חבר הכנסת שטרן, אתה תדבר אחריו.

אלעזר שטרן: תודה.

אלעזר שטרן: חברתי היושבת בראש, אני גם חשבתי באיזה שהוא שלב שאולי יש משהו במה שאמר חברי סמוטריץ, האם צריך לקיים פה את הדיון או לא, אבל אני מאוד שמח שהדיון מתקיים פה.

קארין אלהרר: לא, די עם מחיאות הכפיים.

אלעזר שטרן: סליחה, חבר'ה, אל תמחאו כפיים, אנחנו לא נהנים, זה לא מוסיף לנו, זה פוגע בכולכם.

אלעזר שטרן: האנשים שיושבים פה משני הצדדים מכירים את המחויבות שלי לכל מי שקשור בסוג של פגיעה כתוצאה ממערכת הביטחון, משפחות שכולות ונכי צה"ל.

אלעזר שטרן: תאמינו לי, אין שבוע שאני לא נפגש, לא עם הורים שכולים ולא עם משפחות שכולות.

אלעזר שטרן: אני שואל את עצמי, תגידו, למה אצל ההורים השכולים, שזה הרבה יותר רגיש ואולי גם כואב, אנחנו לא מוצאים את האמוציות האלה ולא את ההתנהלות הזאת?

אלעזר שטרן: אני אומר את זה פה לארגון נכי צה"ל, מנהיגות זה לא פוליטיקה.

אלעזר שטרן: להבדיל מחברי חבר הכנסת סמוטריץ, הם לא בפוליטיקה, אין פרלמנט בנכי צה"ל, יש מנהיגות, ואם ככה נראה הארגון זה כישלון של המנהיגות.

אלעזר שטרן: אני חושב שאמוציות כאלה, לא משנה מסביב לאיזה נקודה - - - אמרתי לכם, אני פוגש נכי צה"ל כל שבוע, נכון, אני פוגש בעיקר נכי צה"ל שנפגעו בפעולות של לחימה ואימונים ודברים שקשורים ישירות לשירות, ואני שומע מהם את המלחמות שהם צריכים לעשות על הזכויות שלהם.

אלעזר שטרן: כשאני שומע את זה אז אני בא לכאן ואני אומר, חבר'ה, יש לכם אתגרים הרבה יותר גדולים להתעסק איתם, ואם זאת מנהיגות, אז לא יכול להיות שככה נראה ארגון של מנהיגות.

אלעזר שטרן: אתם לא רצים לכנסת ואני אומר לכם שלא משנה מי שהיה יושב ראש הארגון, אם אחרי חמש שנים ככה נראה ארגון, רק בהיבט הזה, אם ככה נראה דיון בוועדה בכנסת, יש פה כישלון בדברים האלה.

קריאה: נכון.

אלעזר שטרן: סליחה, חבר'ה, לא רוצה מחיאות כפיים, תעזבו אותי מזה.

אלעזר שטרן: אני אומר לכם, אני כואב את זה.

אלעזר שטרן: אני כואב את זה כל שבוע ואני כואב לא פחות את מה שקורה כאן ואני כואב אולי יותר את זה שאתם גוררים אותנו כאילו בניסיון לחלק עמדות פוליטיות בתוך הנכים עצמם ואנחנו לא רוצים להיות שם.

אלעזר שטרן: לכן, בשורה התחתונה, ואני מתחשב גם בחברים האחרים שבאו, אני חושב שטוב שנערך הדיון הזה.

אלעזר שטרן: אנחנו, כל אחד מאיתנו, חברי הכנסת, יצטרך לקחת את הדברים שלו, ברור שאנחנו נמתין לדוח מבקר המדינה, שהוא מאוד מקובל עלינו בדברים האלה, אבל אנחנו נצטרך להסתכל כל אחד בחלקת האלוקים הקטנה שלו איך אנחנו באמת עושים שלמונח אחד הכי טהורים בחברה הישראלית, הכי נקיים, שקוראים לו נכה צה"ל, הוא בדיוק ישקף את מה ש - - - אם אני אעצור את הילדים שלי ואת החברים שלהם ברחוב ואני אשאל אותם מה זה נכה צה"ל, מה המדינה הזו חייבת לנכי צה"ל, התשובה שנקבל זה מה שנמצא בארגון.

אלעזר שטרן: תודה.

קארין אלהרר: תודה.

קארין אלהרר: דני בן אבו.

קארין אלהרר: אחריו חברת הכנסת רויטל סויד, חבר הכנסת חזן, יוסי ביינהורן והדיון נסגר.

דניאל בן אבו: טוב, רבותיי, שלום לכם.

דניאל בן אבו: ננסה להחזיר קצת את הרגיעה לשולחן העגול הזה.

דניאל בן אבו: האמת היא שכל הדיון הזה היה צריך לקחת בפעם הראשונה לא יותר מעשר דקות כדי להבין ש-90% מהשיח לא היה צריך להתקיים פה.

דניאל בן אבו: אני הנחתי לחברי הכנסת את מסמכי היסוד להקמת בתי לוחם ומסמכי היסוד, שבעה עמודים פחות או יותר, להקמת בתי הלוחם.

דניאל בן אבו: בשנת 99', מסמך ראשון שלפניכם, פנייה של מנהל אגף כספים ליושב ראש מחוז השפלה דאז, סגן אלוף אלי דורי, שיש לו זכויות, מפיק הסרט 'שתי אצבעות מצידון' והרבה הרבה עבודת מודיעין למען מדינת ישראל, 15 שנה לפניי, והוא תושב ראשון.

דניאל בן אבו: ועל ידו שובלי, שלוש קדנציות, ממלא מקום ראש העיר, רבותיי, הולכים לבצע אצלכם סקר היתכנות וייפנו לנכים.

דניאל בן אבו: ב-99' יוסק'ה לוטנברג וקובי כספי פונים ממחוז תל אביב, לא מהשפלה ולא מירושלים, והמסמכים האותנטיים לפניכם.

דניאל בן אבו: ואחרי זה, נספח מספר 3, מכתבו של ראש עיריית אשדוד, 'אני רוצה להיות חלק מהפרויקט הזה.

דניאל בן אבו: אני בעיר שלי, עיר עלייה, אני רוצה שיתחככו עם קירות שיש בהם מורשת, ערכים', אז היו 170,000 תושבים.

דניאל בן אבו: מאיר ניצן מראשון לציון אומר 'גם אני רוצה, יש לי להקצות קרקע'.

דניאל בן אבו: עושים תחרות אדריכלים ומתבצע סקר בכל המחוז.

דניאל בן אבו: אומרים למחוז, אתם תצביעו במועצה ואז נקבל החלטה.

דניאל בן אבו: לפי סדר העניינים מתקבלת החלטה שבגמר מגיעות שתי ערים, ראשון ואשדוד.

דניאל בן אבו: אשדוד מקצים 30 דונם בריביירה הדרומית, במקום היקר ביותר במדינת ישראל, ועיריית ראשון לציון נותנים 10 דונם ליד השפדן.

דניאל בן אבו: מה לעשות?

דניאל בן אבו: משה מוץ מטלון פונה למאיר ניצן ואומר לו 'תודה רבה על ההקצאה, אני מוותר על הקרקע הזו, תודה על שיתוף הפעולה' ופונה לצבי צילקר ואומר לו 'תודה רבה על המתנה הזו, אנחנו מתכוננים לבנות באשדוד'.

עדו רזון גל: מטלון אומר בדיוק הפוך ממה שאתה אומר, בדיוק הפוך.

דניאל בן אבו: אני מקריא את המסמך.

קריאה: אתה מקשקש.

קריאה: מה אתה מקשקש?

קריאה: אתה מקשקש.

דניאל בן אבו: יש מסמך.

עדו רזון גל: אנחנו מדברים פה על לבנות באשדוד, קארין, נכון?

עדו רזון גל: איך ארגון נכי צה"ל, אנחנו מדברים על התנהלות נכי צה"ל, יש 51 אנשים רשומים בארגון נכי צה"ל, רק 11,000 מטופלים בבתי לוחם, איך לא הביאו לכלל הקבוצות?

עדו רזון גל: איך לא דיברו עם המועצות לתת להם לפחות חדר כושר ובריכה?

עדו רזון גל: על מה אנחנו מדברים?

עדו רזון גל: רק 11,000 נכים.

עדו רזון גל: הם לא ישתיקו אותי, אני מדבר בעדם, אני מייצג את הנכים, אתה לא.

קריאה: אה, אני לא נכה.

עדו רזון גל: רק 11,000 נכים מטופלים בבתי לוחם, איפה אנחנו מקום המדינה?

עדו רזון גל: לקחת אותם ולתת להם חדר כושר ובריכה, לפחות את המינימום, חוגים במועצות, לשלם אותם.

עדו רזון גל: את יודעת מה זה יגרום?

עדו רזון גל: זה יגרום נגישות לנכים, נגישות לנכים באוכלוסייה.

עדו רזון גל: תנסו אותי.

עדו רזון גל: התייעלות ארגון נכי צה"ל.

קריאה: מה זה קשור?

עדו רזון גל: שימו את זה על השולחן.

עדו רזון גל: אנחנו מדברים אמת, לא אשדוד, זה 200 מיליון שקל.

עדו רזון גל: אשדוד, זה יגיע לכם ל-200 מיליון, יש לך 50,000 עודפים, אמרת את הנתונים, 50,000 עודפים, בוא ניתן.

קריאה: קארין, את יכולה להרגיע את ה - - -

עדו רזון גל: מלשקם אותנו, אני לא מבין מה הולך פה?

עדו רזון גל: רשות דיבור, אתם מבינים למה הצעקות האלה?

עדו רזון גל: הצעקות האלה כי לא רציתם מצגת יפה פה שמתארת את כל המסמכים שלכם, שחור על גבי לבן.

עדו רזון גל: הנה, איך מכרתם את זכויות נכי צה"ל בחמישה שלבים.

מירב בן ארי: קיבלנו את ה - - -

עדו רזון גל: אני רוצה להציג את זה.

עדו רזון גל: אנחנו דורשים ועדת חקירה פרלמנטרית.

עדו רזון גל: המשכורות שלהם יותר מראש הממשלה.

קארין אלהרר: די.

דניאל בן אבו: מה לעשות?

דניאל בן אבו: שלושה אנשים משכו 13 מיליון שקל בחומש הזה.

דניאל בן אבו: מה לעשות?

קארין אלהרר: די, די.

דניאל בן אבו: אני רוצה להמשיך, בבקשה.

דניאל בן אבו: אני מקריא את המסמך של משה מוץ מטלון.

דניאל בן אבו: אני לא אצעק, גם אני נכה צה"ל, בגדוד לי נהרגו ביומיים כמו כל 'צוק איתן'.

אורן אסף חזן: לא, לא עושים פה תחרות.

דניאל בן אבו: בסדר, אז אני אומר, הכאב לא אומר מי יותר נכה צה"ל.

אורן אסף חזן: זה לא היה במקום.

דניאל בן אבו: הצעקה לא אומרת.

דניאל בן אבו: הצעקות, הכוונה, אורן - - -

אורן אסף חזן: זה לא היה במקום.

אורן אסף חזן: אתה יותר מכולם צריך להבין.

דניאל בן אבו: אבל הצעקות לא אומרות מי יותר נכה.

אורן אסף חזן: זה לא משנה בכלל.

דניאל בן אבו: אני רוצה להמשיך, בבקשה.

דניאל בן אבו: משה מוץ מטלון, מי שאומר שלא כתב נכון, מוץ מטלון ב-16 באוגוסט 2001, הקמת בית לוחם אשדוד, 'הנני שמח להודיעך כי הוועד הארצי של ארגון נכי צה"ל, בישיבתו ביום 25 ביולי 2001 קיבל את המלצתה של ועדת ההיגוי ולאחר בחינת ההצעות האחרות החליט על הקמת בית לוחם בעיר אשדוד.

דניאל בן אבו: אנחנו רואים חשיבות רבה בהקמת בית הלוחם שהינו מפעל ציוני ומוסד ייחודי מסוגו בעולם' וכן הלאה.

דניאל בן אבו: זאת אומרת אפשר להגיד, רבותיי, למה מדינת ישראל, אולי בואו נחשוב על בורמה, ההחלטות הן החלטות ואושרו 20 שנה אחרי זה.

אורלי לוי אבקסיס: מה היה המצב הפיננסי של הארגון אז?

דניאל בן אבו: רגע, חבר'ה, קארין, אני מבקש, למה אתם מפריעים לי?

אורלי לוי אבקסיס: רגע, אבל אמרו פחות טוב.

קארין אלהרר: אורלי, די.

דניאל בן אבו: אורלי, אני מבקש לא להפריע.

דניאל בן אבו: אנחנו בודקים - - -

עידן קליימן: כשההחלטה הזאת ניתנה היה 100 מיליון שקל יותר בארגון נכי צה"ל.

עידן קליימן: זה לא כתוב, אין כסף.

דניאל בן אבו: אתם יודעים, ממתי בודקים - - - אני יכול לחזור לדבר?

קארין אלהרר: אתה כבר מדבר, תמשיך.

דניאל בן אבו: עוד לא הוקם בית הלוחם ומדברים על איתנות פיננסית.

דניאל בן אבו: אתם יודעים מה זה 100 שקל לחודש עבור מנוי לבית לוחם לזוג או 120 שקל?

דניאל בן אבו: זה לא מכסה את המים של המקלחת.

דניאל בן אבו: אם אני הייתי עידן קליימן - - -

עידן קליימן: אז מה הצעת?

עידן קליימן: תגיד מה הצעת כשאמרתי שאין כסף, אמרת 'נכפיל את דמי החבר'.

דניאל בן אבו: עידן, אל תפריע לי.

דניאל בן אבו: אל תפריע לי, שמעת?

עידן קליימן: זו הייתה ההצעה שלך.

עידן קליימן: 1.40 שקל, הם מורידים ארוחות של 50,000 שקל, תכפיל ב-50,000 איש דמי חבר על - - -

דניאל בן אבו: קארין, את מוכנה להשתיק אותו, בבקשה?

דניאל בן אבו: אני הקשבתי לו ולא הפרעתי לו.

דניאל בן אבו: עידן קליימן בכל משפט שלו לא יגיד מילה אחת של אמת.

עידן קליימן: מה לא?

דניאל בן אבו: לא, אני רוצה לדייק עכשיו .

קארין אלהרר: תקשיב רגע, בן אבו, אתה לא יכול להגיד לו שקרן ולצפות שהוא לא - - -

דניאל בן אבו: הוא אמר 'הוא שקרן' ואני לא אומר שהוא שקרן, אני אומר לא מדייק.

דניאל בן אבו: הוא אומר ליושב ראש שלו, הוא הסכים להיות יועץ משפטי שלו - - -

עידן קליימן: שיקר אותו, שיקר את הוועדה פה, יש פה הוכחה ובוא, אני לא חלבי, שייקח אותי לבית משפט.

קארין אלהרר: עידן, די.

דניאל בן אבו: להגיד לעכב, זו המטרה שלהם, מה הם רוצים?

דניאל בן אבו: הם רוצים אולי להחזיר את השלטון אליהם כי הם הפסידו אותו בפוליטיקה ולהגיד - - -

קריאה: מה הקשר?

דניאל בן אבו: כן, כן, כן, אתם לא מבינים?

קריאה: אנחנו ניקח את השלטון.

דניאל בן אבו: עכשיו, שימו לב מי היועץ שלהם.

דניאל בן אבו: אורן, תקשיב טוב, מי היועץ - - -

אורן אסף חזן: לא מעניין אותי הפוליטיקה שלכם.

אורן אסף חזן: הפוליטיקה שלכם לא מעניינת.

דניאל בן אבו: בגדול, לבדוק איתנות פיננסית, יש ארגון עם אנשי מקצוע שמשלמים 450 משכורות בחודש, מעולם לא ה - - - שכר אחד במשך 50 שנה, השקיעו בבית הלוחם תל אביב בשנתיים האחרונות 70 מיליון שקל.

קריאה: אבל מקצצים לנו ב - - -

דניאל בן אבו: בקצב הזה, אני אומר, אם אני הייתי מחוז אחר, הרי המחוז שלנו מסבסד את שאר בתי הלוחם במשך 50 שנה, מה לעשות?

אורן אסף חזן: יש לי שאלה.

דניאל בן אבו: יש לך שאלה, יש לי הרבה תשובות.

עידן קליימן: אורן, האנשים האלה עמדו בוועדה שעברה ואמרו שאין גירעונות בארגון.

עידן קליימן: עמדו ואמרו את זה, עכשיו יושב פה בן אדם מקצועי ואומר שיש - - -

דניאל בן אבו: שימו לב מה קורה.

דניאל בן אבו: כל הבליץ הזה - - -

קריאה: לא, זה לא אומר, עידן, אתה לא - - -

עידן קליימן: אז מה קרה?

עידן קליימן: אנחנו המשקרים?

דניאל בן אבו: עידן לא מבין דוח כספי, עכשיו תראו.

קריאה: הוא משקר בוועדה.

עידן קליימן: אני משקר בוועדה?

עידן קליימן: אתם אלה שאמרתם שאין גירעונות.

עידן קליימן: מה הוא קבע?

עידן קליימן: ש - - - יש גירעונות - - -

קארין אלהרר: די.

קארין אלהרר: אני נועלת את הישיבה.

דניאל בן אבו: אני אומר שיש רק עניין אחד - - - מה שחשוב הוא שכאילו מחר היו אומרים לוועדת ביקורת - - - תראו, הגיעו אלינו שרים וחברי כנסת ושרי ביטחון ושרי הגנה מכל העולם, באו לבתי החולים, אמרו שרים ויועץ משפטי לממשלה אמר, ויינשטיין, 'בהקימותכם את הבתים האלה מנעתם בושה מאיתנו'.

דניאל בן אבו: ככה הוא אומר.

דניאל בן אבו: עכשיו תראו, זה כאילו שמחר הייתם אומרים 'בואו נבדוק את האיתנות הפיננסית ואת הכדאיות של בתי כנסת', מבחינתי בית לוחם זה בית כנסת ומי שמפריע לדבר כזה לא מבין את הדבר הזה.

עידן קליימן: הם פשטו רגל.

קארין אלהרר: תודה, חברת הכנסת - - -

אורן אסף חזן: השאלה היא על חשבון מה זה בא.

דניאל בן אבו: על חשבוני, לא על חשבון המדינה, לא על חשבון הנכים, זה תרומות ודמי חבר.

דניאל בן אבו: מישהו משתתף בזה?

דניאל בן אבו: איפה נשמע דבר כזה?

דניאל בן אבו: תגידו, אתם רואים את טובי יוסף ואת דרור?

דניאל בן אבו: לא מגיע לו להיכנס לבית לוחם?

עידן קליימן: ובטבריה לא מגיע בית לוחם?

עידן קליימן: ובקרית שמונה לא מגיע בית לוחם?

עידן קליימן: מה זה קשור בכלל?

דניאל בן אבו: אז יש.

דניאל בן אבו: יש.

דניאל בן אבו: תראה, הבחור הזה שדיבר עכשיו - - -

עידן קליימן: אני הבאתי לו את המגרש בירושלים, אני, נכון?

עידן קליימן: אני הבאתי את המגרש.

דניאל בן אבו: הבחור שדיבר עכשיו, אודי נאור, הוא גרם לכל המהפכה, הוא אדם שעבד והפך להיות יועץ, יועץ בא, נותן חוות דעת והולך, היועץ הזה קם, חוזר, נותן ניירות.

דניאל בן אבו: זה נורמלי?

קריאה: הוא לוקח את הזמן.

עידן קליימן: מה זה מסובך?

עידן קליימן: אין כסף, זה יפיל את כל בתי הלוחם.

דניאל בן אבו: עידן, תתבייש.

דניאל בן אבו: עידן, אתה חושב כמו יושב ראש ארגון?

דניאל בן אבו: תתבייש.

דניאל בן אבו: תתבייש לך.

קריאה: אתה יודע שיש כסף.

קריאה: תתבייש, בשביל הנכים האלה אין כסף ובשביל - - -

קריאה: בשביל הנכים שלך כן?

עידן קליימן: זה פשוט כמו עגל הזהב, רוקדים.

אורן אסף חזן: די, מספיק.

קריאה: זו פשוט בושה -- -

אורן אסף חזן: תן ליושבת ראש לנהל את הישיבה.

אורן אסף חזן: תן ליושבת ראש לדבר.

קארין אלהרר: חברת הכנסת סויד.

קריאה: 50 שנה הם מחכים לבית הלוחם.

אורן אסף חזן: שקט, די.

קריאה: אין לכם בושה.

קריאה: אני אביא איתך את הכסף, אבל עכשיו אין כסף, מה אתה לא מבין?

מירב בן ארי: לא שומעים כלום, אתם רק צועקים אחד על השני.

עידן קליימן: גורם מקצועי אמר אין כסף, לא פוליטי, מקצועי.

קריאה: אז תסגור את בית הלוחם של תל אביב ותחסוך כסף, תלך לבאר שבע.

עידן קליימן: לא, אני אסע להביא כסף.

קריאה: לא, אתה תביא, יאללה תעוף.

קריאה: החוצה.

קריאה: אני באשדוד, אין לי בית הלוחם וזה לא מעניין אותי.

קארין אלהרר: טוב, הדיון נעול, תודה.

רויטל סויד: לא, קארין, אני רוצה לדבר.

רויטל סויד: קארין.

אורן אסף חזן: קארין, תני לה לדבר.

רויטל סויד: קארין, אני רוצה לדבר.

רויטל סויד: אני יכולה לבקש - - - תפעילו את הרמקולים.

אורן אסף חזן: קארין, מי שלא טוב לו שייצא החוצה.

קריאה: קארין, אנחנו נורא רוצים לשמוע את מבקר המדינה.

רויטל סויד: עידן, חיים, חלבי, אני רוצה רגע לדבר לכולכם.

רויטל סויד: אני מבקשת שנייה שקט.

רויטל סויד: אני רוצה להגיד לכם משהו.

רויטל סויד: אני יושבת פה דיון שלם ואני רוצה לבכות, אני רוצה לבכות כי כל חברי הכנסת שיושבים פה, כולם, לא משנה מה הם חושבים, מאה אחוז מחויבים אליכם.

רויטל סויד: לא רק אנחנו מחויבים אליכם, מדינה שלמה מחויבת רק אליכם.

קריאה: מה את - - -

רויטל סויד: אני מבקשת שלא תפריע לי.

רויטל סויד: אנחנו מחויבים - - - הישיבה תיכף ננעלת, בואו ננסה לעשות משהו מועיל, בואו ננסה לעשות משהו שיקדם.

רויטל סויד: שנים אני ייצגתי נכי צה"ל וכשאני ייצגתי נכי צה"ל אני ידעתי דבר אחד, הבית שלהם הוא בית הלוחם וכשהם הגיעו לבית הלוחם, אם באיזה שהיא דרך, בגלל קטטה, או בגלל תגרה, הם לא יכלו להגיע לפרק זמן כי שללו את זה מהם, כחלק מסנקציה, לא היה להם למה לקום בבוקר, לא היה להם בשביל מה ללכת.

רויטל סויד: אני בטוחה שאם היה מספיק כסף כל מה שכולם היו רוצים פה זה בית לוחם בכל עיר.

רויטל סויד: אני בטוחה.

רויטל סויד: ואני בטוחה שאנחנו, כאזרחי מדינת ישראל, רוצים לחזק פריפריה, רוצים של-7,000 לוחמים, חיילים, נכים, יהיה בית גם באשדוד.

רויטל סויד: ואני בטוחה שאתם, אם הייתם רק יכולים, הייתם מתעלים מעל הפוליטיקה, אז בואו נתרכז רגע - - -

אורלי לוי אבקסיס: רגע, אבל מה את אומרת, תפקיד הארגון לדאוג רק לבתי לוחם?

רויטל סויד: שנייה, תני לי לסיים.

אורן אסף חזן: ממש לא.

רויטל סויד: לא הפרעתי לך, אל תפריעי לי.

קריאה: אבל מכרו אותנו - - -

קארין אלהרר: די.

קארין אלהרר: מי שמדבר - - -

רויטל סויד: תקשיבו, אנחנו חייבים לצאת מפה עם החלטות ועם חזון.

רויטל סויד: אנחנו צריכים לדאוג שלכם יהיה כל הטיפולים, אנחנו צריכים לדאוג - - -

קארין אלהרר: מי שמדבר להוציא אותו.

רויטל סויד: אנחנו צריכים לדאוג שהבחור שעמד פה ורוצה בריכה ורוצה מגרשים ורוצה את כל הטיפולים, יקבל אותם.

רויטל סויד: באותה מידה אנחנו צריכים גם לדאוג שיהיה בית גם ללוחמים ונכי צה"ל בדרום ובפריפריה.

רויטל סויד: הדיון היום הוא דיון על בית לוחם ויש לנו מבקר - - -

קריאה: לא, לא, את לא מבינה את הדיון.

קריאה: בית לוחם יש הסכמה, כולנו רוצים בית לוחם.

רויטל סויד: מצוין.

קריאה: השאלה אם הארגון יכול לעשות את זה, זו השאלה.

רויטל סויד: מצוין.

אורלי לוי אבקסיס: אולי המדינה תממן את בית הלוחם?

רויטל סויד: ומפה אנחנו צריכים - - -

אורלי לוי אבקסיס: זו גם אופציה.

אורלי לוי אבקסיס: אורן, קח את זה - - -

רויטל סויד: ומפה אנחנו צריכים להתקדם.

רויטל סויד: עידן, אתה הקראת מכתב, יש פה כתבה מ-2009 ופה היה מכתב מ-2014 ופה היו טענות קשות מאוד ואני רוצה לומר לכם, אני רוצה לבכות, לבי עם כולם, כולכם צודקים, אבל השאלה אם בשם הצדק הזה נאבד נכס שאתם מקבלים ובעוד חמישה חודשים כבר לא יהיה לכם רלוונטי.

עידן קליימן: את יודעת מתי יגיע הבכי האמיתי?

עידן קליימן: במאי, כשיהיה את תסקיר חוק הנכים, כי שם ב-300 מיליון שקל זכויות שמכרו פה, אז יהיה בכי אמיתי.

רויטל סויד: אז על זה אסור לוותר.

עידן קליימן: 50,000 נכי צה"ל יבכו.

בצלאל סמוטריץ': אבל למה זה קשור לזה?

בצלאל סמוטריץ': מה זה קשור?

רויטל סויד: אז על זה אסור לוותר.

קריאה: - - - תמיכות, אתה לא הבנת את ה - - - זה התמיכות - - -

רויטל סויד: נכון, ואתה צודק, ועל זה אסור לוותר, עידן.

רויטל סויד: ואני פונה אלייך, גברתי יושבת הראש, כי אנחנו צריכים לסיים, מה שצריך להנחות אותנו בדיון פה זה מה שאומר מבקר המדינה ואם מבקר המדינה מוצא ליקויים יש בזה, ואם הוא לא מוצא ליקויים אין בזה.

רויטל סויד: ועידן, כולנו נצטרך לעמוד פה, להתגייס, שבמאי לא יהיה מצב ששוללים מכם זכויות, זה מחויב מציאות גם, זה הכול שלוב ביחד.

קריאה: רויטל, ושבית הלוחם באשדוד יהיה פתוח לכלל נכי צה"ל ברחבי הארץ ולא רק לתושבי אשדוד.

רויטל סויד: ברור, זה לא ברור שבית הלוחם - - -

קריאה: אני לא יכול להיכנס לבית הלוחם בירושלים.

רויטל סויד: לא, אז זה חייב להיות ברור שבית לוחם באשדוד יהיה פתוח לכלל נכי צה"ל בארץ, זה מחויב מציאות גם.

קריאה: אני לא נכנסתי לירושלים.

קריאה: הלכתי, לא נתנו לי.

קארין אלהרר: חבר הכנסת חזן.

אורן אסף חזן: אני מבקש, הדיון הזה, חוץ מהעובדה שהחלק הפופוליסטי פה לא היה במקומו כאן, מעלה כמה תהיות.

אורן אסף חזן: הגיעו אליי לדבר איתי גם מהאופוזיציה, גם מהקואליציה, גם מאנשי השלום, גם מאנשי החוץ, אבל אני לא רוצה לדבר בשמכם.

אורן אסף חזן: לי יש אח נכה צה"ל, הוא שם קצוץ על ארגון נכי צה"ל כי הוא מרגיש שהארגון לא רואה אותו ממטר.

אורן אסף חזן: כשאתם באתם לדבר איתי לא אמרתי את הדבר הזה, אמרתי, גם לכם, כמו שאמרתי לאנשים שפנו אליי בבוקר וחשבו שהם יכולים לאיים עליי בבחירות, שאני מדבר עניינית, אז אני רוצה לחלק ולדבר ממש בקצרה עניינית.

אורן אסף חזן: כך אני הופך להיות לא פופולרי בעיני אף אחד ואני אגיד לכם משהו, זה לא מעניין אותי.

אורן אסף חזן: פעם ראשונה, בית לוחם באשדוד צריך לקום, נקודה.

אורן אסף חזן: יש פה מתנה שנתקבלה, שנותנת גם בונוס, על חוף ים, כל מי שמתנגד לזה אין לו מקום בדיון הזה, הוא לא מבין עניין, הוא אינטרסנט, נקודה.

אורן אסף חזן: זה שצריך אולי למצוא דרך לקדם בתי לוחם במקומות נוספים, זה שיח אחר לגמרי.

אורן אסף חזן: בנוגע למיקום הנוכחי, אנחנו נעזור ואם אתה אומר שאתה יודע לגייס כסף, אנחנו כחברי כנסת נצטרך להביא גם מהמדינה כסף, נמצא את הדרך כדי שהוא יקום, נקודה.

אורן אסף חזן: פעם שנייה, יש פה מסמך שמטריד אותי מאוד.

אורן אסף חזן: אח שלי לא משתמש במתקנים שלכם, לא בא לבתי לוחם, לא מגיע לכנסים, לא מגיע לאירועים, הוא גר באריאל.

אורן אסף חזן: עכשיו הוא גר בתל אביב, גדלנו באריאל, עכשיו הוא גר בתל אביב.

אורן אסף חזן: אם זה נכון שיש מישהו מביניכם שעל חשבון ההטבות, הקצבה, התנאים, שאחי וכל אחד מהחברים שלו קיבלו, אגב, שימו לב, אין פה כמעט צעירים - - -

מירב בן ארי: יש, הם - - -

אורן אסף חזן: לא אמרתי שאין בכלל, אמרתי אין פה כמעט.

מירב בן ארי: הם פה והם יושבים כאן.

קארין אלהרר: אל תעזרי לו.

מירב בן ארי: הם יושבים פה כל הדיון.

אורן אסף חזן: אם מישהו מכם העז לגעת בגלל פוליטיקה קטנה או בשביל כספים עכשוויים, אני אדאג שהוא יישב בכלא.

קריאות: כל הכבוד.

קריאות: כל הכבוד.

קריאה: הוא עשה את זה, חיים - - -

אורן אסף חזן: שנייה, אני יודע לדבר לבד.

קריאה: מסמך המכירה - - -

קריאה: אורן, חתום על זה ראש המלמ"ב, מי שהיום ראש המלמ"ב.

קריאה: המסמך מדבר בעד עצמו.

אורן אסף חזן: אני רוצה מכם שתי תשובות, ברשות היושבת ראש, ובזה אני מסיים.

אורן אסף חזן: זה לא חייב להיות עכשיו.

אורן אסף חזן: פעם ראשונה, תשובה אחת, בשם חברי הכנסת, עניינית לטענה הזו, כתובה, לא איזה שורה שנכתבת לפרוטוקול, תגידו כמה זמן אתם צריכים ותביאו, כי אנחנו נדע לטפל בזה.

אורן אסף חזן: פעם שנייה, אתה טוען שיש כסף, הצגת לנו פה גרף שיש מיליונים, אמרת לי בישיבה 'יש לנו כסף לפחות להתקיים עוד 15 שנים לבד בלי עזרה של אף אחד'.

חיים רונן: לא אני אומר, פרומתיאוס, חברה כלכלית.

אורן אסף חזן: עוד יותר טוב.

קריאה: בדיוק, עוד יותר טוב, עוד אלפי שקלים הם שילמו להם.

אורן אסף חזן: אתה רואה שיש פה טענות חוזרות ונשנות, מכיוונים שונים, על בית לוחם, אני אלך איתכם על זה, כי צריך לקום בית לוחם באשדוד, אבל אולי בכסף הנוסף שיש לכם תמצאו פתרון ביניים שיהפוך לפתרון קבע לשאר נכי צה"ל שלא לוקחים בפעילות הארגון.

אורן אסף חזן: תעבירו כספים כדי שכל אחד מהם יוכל להיכנס לקאנטרי בעיר שלו.

חיים רונן: אורן, עשינו את זה.

אורלי לוי אבקסיס: לא, לא עשיתם את זה.

אורן אסף חזן: זה לא קיים היום.

אורלי לוי אבקסיס: לא בכל הארץ, לא בפריסה ארצית.

אורלי לוי אבקסיס: תעשו פריסה ארצית, הסכמים עם מועצות אזוריות, עם מועצות מקומיות.

אורלי לוי אבקסיס: אז תעשו.

קריאה: מבקר המדינה - - -

אורלי לוי אבקסיס: עזוב מבקר המדינה, התנהלות שלכם.

אורלי לוי אבקסיס: תסתמו ככה לאנשים את ה - - -

קריאה: כולם מדברים בשם מבקר המדינה.

אורן אסף חזן: אני אשמח לקבל, ובזה אני מסיים, את שני הדברים האלה.

אורן אסף חזן: והדבר הנוסף, יש לי בקשה אישית לכולכם, מבקרים אותנו, חברי הכנסת, ואני חוטף על הדבר הזה חדשות לבקרים, על השיח, על הוויכוח, לנו עוד יש סיבה להתווכח אחד עם השני, אחד בא משמאל, אחד מימין, אחד אומר מדינה דמיונית פלסטינית, אחד אומר 'ניתן להם אזרחות בלי הצבעה', עוד יותר דמיוני, אחד אומר שחור, אחד אומר - - - אתם כולכם אותו אינטרס.

אורן אסף חזן: תסתכלו אחד לשני בפרצוף, תסתכלו במראה, אתם צריכים להתבייש כולכם.

אורן אסף חזן: תשנאו אותי, אל תאהבו אותי, אבל תירגעו, כי כשאתם מפורדים יש אחד שמנצל אתכם, המדינה שגוזלת מכם ומהחברים שלכם את הזכויות.

אורן אסף חזן: חאלס.

אורן אסף חזן: תודה רבה.

קארין אלהרר: תודה.

קארין אלהרר: יוסי ביינהורן, בבקשה.

קריאה: מתי תורי לדבר?

קארין אלהרר: לא, סיימנו, אני 20 דקות אחרי הזמן.

יוסף ביינהורן: גברתי היושבת ראש, אני אדבר מאוד בקצרה.

יוסף ביינהורן: מבקר המדינה אומר את דברו בדוח ביקורת, הוא אמר את זה בדוח קודם, בעקבותיו נערכו דיונים בוועדה, בתכנית העבודה החליט מבקר המדינה לעשות ביקורת מעקב אחרי ביקורות קודמות שלנו.

יוסף ביינהורן: אנחנו נמצאים בתהליך מתקדם של ביקורת.

יוסף ביינהורן: הסיבה שמבקר המדינה עושה ביקורת על העמותה נובעת מזה שהעמותה מקבלת תמיכה מהמדינה וברגע שגוף מקבל תמיכה מהמדינה הוא צריך להיבדק על ידי מבקר המדינה, בהקשר של ההתנהלות שלו, היעילות שלו, במקרה הזה יחסי הגומלין שלו עם הגוף שנותן לו את התמיכה וזה משרד הביטחון, במסגרת הזו גם בתי הלוחם שעלו פה ואחרים.

יוסף ביינהורן: כל הדברים האלה, למעט הדברים האחרים שעלו פה, שקשורים לתחום הפוליטי, שכמובן מבקר המדינה לא עוסק בו, אנחנו נסיים את הדוח שלנו ונפרסם אותו ושם יהיו תשובות לרבות מהשאלות שעלו כאן.

יוסף ביינהורן: אני מבקש מכולם לא להתייחס לזה כרגע, אלא בדוח, כפי שאנחנו רגילים לעשות.

יוסף ביינהורן: אנחנו גם נעביר טיוטה למבוקרים, אנחנו לא מפרסמים דוח לפני שאנחנו שומעים אותם ומקבלים את ההתייחסויות - - -

אורן אסף חזן: יש פרק זמן מתי זה יהיה?

יוסף ביינהורן: הטיוטה תפורסם לגוף המבוקר בחודשים הקרובים.

אורן אסף חזן: חודשים?

אורן אסף חזן: זה יכול להיות חודשיים וחודשים זה יכול להיות גם 21 חודשים.

יוסף ביינהורן: סדר גודל של חודשיים.

אורלי לוי אבקסיס: האם אתם תבדקו גם את הטענה של סחר בזכויות?

מירב בן ארי: - - - תפתור את הבעיה?

קארין אלהרר: זהו, תודה.

קארין אלהרר: אני רוצה לסכם את הדיון.

קריאה: גברתי, אפשר לקול הצעיר להשמיע?

קריאה: 20 שניות?

קארין אלהרר: לא.

קארין אלהרר: אני רוצה לסכם את הדיון.

קארין אלהרר: קודם כל להתנצל בפני מי שלא הספיק לדבר, ובמחשבה שנייה, לא אני זו שצריכה להתנצל על זה שלא הספקתם.

קארין אלהרר: אתם צריכים לעשות חושבים עם עצמכם אם באמת התכוונתם לקיים דיון ענייני.

קארין אלהרר: לי באופן אישי מאוד חבל, חבל על כל מה שהיה כאן, על הצורה שבה הדבר הזה התנהל.

קארין אלהרר: ויותר מהכול, חבל לי שדווקא במקום שבו האינטרס הוא אינטרס משותף - - -

אורלי לוי אבקסיס: נכון.

קארין אלהרר: אני באה מעולם הביטוח הלאומי ותמיד אמרו לי שאצל נכי צה"ל הכול נראה הרבה יותר טוב, דופקים את נכי הביטוח הלאומי.

קארין אלהרר: אז יכול להיות שהמדינה, בצדק, נותנת זכויות רבות לנכי צה"ל, אבל ההתנהלות שלכם, ככה אתם משתמשים בזה?

קריאה: אתם נותנים לנו דוגמה, חבר כנסת אומר לחברת כנסת 'את אפס', אז איך מסביב לא יהיה?

קריאה: אתם מורי הדרך שלנו.

קריאה: לא שייך.

קארין אלהרר: אני מציעה לך - - -

בצלאל סמוטריץ': אורן, הוא צודק, מה שאנחנו לא בסדר אנחנו לא בסדר.

אורן אסף חזן: לא, בסדר, לא בסדר לא בסדר, אבל אני חושב שרוב הזמן אתה בסדר.

אורן אסף חזן: רוב הזמן, היום לא היית בסדר.

קארין אלהרר: אני רוצה להציע לכם, אל תיקחו דוגמה כשהדוגמה היא לא טובה.

קארין אלהרר: אני הייתי מצפה שהאיחוד ביניכם יהיה האינטרס החשוב שלכם, כי הכי קל זה הפרד ומשול.

קארין אלהרר: אם אתם צריכים לקבל יותר אתם צריכים לקבל יותר.

קארין אלהרר: ככה לא תקבלו יותר.

קארין אלהרר: אני רוצה עוד פעם לחזור ולהבהיר, אני וכל חברי הוועדה בעד בית לוחם בכל יישוב ובכל עיר, כל המטרה של הדיון הייתה להתייחס להערות של מבקר המדינה ולבדוק את האיתנות, שזו הטענה שעלתה.

קארין אלהרר: מרגע שנוכחנו, על פי בדיקת היועץ החיצוני, שיש היתכנות זה לא העניין שלי, זה עניין שלכם.

קארין אלהרר: יש לכם פוליטיקות פנימיות, תפתרו אותן בבית.

קארין אלהרר: ואני אומרת לכם, ועדת כנסת, גם הוועדה לביקורת המדינה, היא לא בית משפט.

קארין אלהרר: אין לנו כלים.

קארין אלהרר: יש טענות שעלו, הן צריכות להיבדק על ידי הגופים המוסמכים, הגוף המוסמך הוא מבקר המדינה, הגוף המוסמך הוא רשם העמותות ומשרד הביטחון, שנותן לכם חלק מהתקצוב.

קארין אלהרר: זה באמת, אין לי מילה אחרת לתאר חוץ ממביש.

קארין אלהרר: לצערי הנושא המהותי של הדיון כמעט ולא עלה כאן.

קארין אלהרר: אנחנו כמובן נמתין לדוח מבקר המדינה, כי אנחנו לא מוסמכים לקבוע קביעות, אנחנו נדון בדוח מבקר המדינה ואם יעלו כשלים נבקש לבדוק שהכשלים תוקנו.

קארין אלהרר: עד אז הייתי מציעה לכם לעשות חושבים עם עצמכם אם ככה אתם רוצים להמשיך להתנהל.

קארין אלהרר: תודה רבה לכולם, הישיבה נעולה.